Яннинг ғалабасини қайси ҳакамлар тортиб олди? Биринчисини ноҳақ қарорлари сабабли анчадан бери ҳайдаб юборишни талаб қилишади. Иккинчиси эса жуда тажрибасиз ҳакам... / Olamsport.com\nЯннинг ғалабасини қайси ҳакамлар тортиб олди? Биринчисини ноҳақ қарорлари сабабли анчадан бери ҳайдаб юборишни талаб қилишади. Иккинчиси эса жуда тажрибасиз ҳакам...\nТеглар : Петр ЯнАлжемейн Стерлинг\nЯннинг ғалабасини қайси ҳакамлар тортиб олди? Биринчисини ноҳақ қарорлар сабабли анчадан бери ҳайдаб юборишни талаб қилишади. Иккинчиси эса жуда тажрибасиз ҳакам...\nUFC 273 кечасида Ян Стерлингга ўз айби билан мағлуб бўлди. Чунки россиялик спортчи яна жангни жуда секин бошлади. Ян бундай бўлишига аслида ўзи айбдор. У биринчи жангнинг ўзида ғалаба қозониши лозим эди, бироқ хатоси сабабли ғалабани қўлдан чиқарди. Петр жангда хатоларга йўл қўйди, бироқ у жангда ғалаба қозонганди. Буни ҳаттоки Дана Уайт ҳам маълум қилди. Унинг фикрига кўра, Ян учта раундни ютди, бироқ ҳакамларнинг иккитаси Стерлингнинг ғалабасини эълон қилишди. Биринчи раунд энг баҳсли бўлди ва айнан ўша раундда ҳакамлар ғалабани Стерлингга беришди.\nЧемпионлик жанги учун ҳакамларнинг танланиши ғалати бўлди. Д'Аматони ноҳақ қарорлар сабабли анчадан бери ҳайдаб юборишни талаб қилишади. Уни бундай жангга тайинланиши ғалати эди.\nШубҳали қарорларни Сал Д'Амато ва Элизеу Родригес қабул қилишди. Биринчиси анча вақтдан бери ғалати қарорлар қабул қилади. Иккинчиси эса беш йилда илк бор UFC'да дебют қилди. У илк бор бу даражада катта жангда ҳакамлик қилди.\nUFC'нинг кўп ҳакамлари тўғри қарорлар қабул қилади. Бироқ Сал Д'Аматога бу гапларни ишлатиш хато. У жуда кўп жангларда «калла қўяди». Унинг сўнгги кутилмаган қарори шу йилнинг февраль ойида бўлиб ўтган UFC Fight Night кечасида бўлди. У Шон Стрикленд ва Жек Херманссон жангида ҳеч ким кутмаган қарорни қабул қилди.\nҚисқа Стрикленд ва Херманссон жанги ҳақида: Стрикленд беш раунд давомида тўлиқ устунликка эришди. У жангда биринчи рақам бўлиб ишлади ва рақибига ҳеч қандай имконият қолдирмади. Жангда учта ҳакамлардан иккитаси Шоннинг 49-46 ҳисобидаги ғалабасини эълон қилишди. Учинчи ҳакам эса 47-48 ҳисобида Херманссоннинг ғалабасини эълон қилди. Бу ҳисобни эса айнан Д'Амато қўйганди. Ўшанда ҳакамни четлатиш кераклиги ҳақида гапирилганди. Жангдаги зарбалар статистикаси 125-22га Шоннинг фойдасига бўлган. Қандай қилиб, шундай кўрсаткич билан ғалабани рақибга бериш мумкин? Бунга қадар у Нганну — Ган жангида ҳам ишлаган. Ўшанда фақатгина у Нганнуга биринчи раундни берганди. Бу жангда ҳам Сирил илк раундни сўзсиз олган бўлишига қарамасдан.\nУ UFC'да 2007 йилдан бери ишлаб келади ва шу вақтдан бери унинг фаолияти жанжаллардан иборат бўлиб келган.\nИккинчи ҳакамда эса умуман тажриба йўқ эди. Родригес UFC'да деярли ишламаган. У ташкилотда атиги ўнта турнирда ишлаган. Бу эса жуда ҳам кам...\nЯнга ғалабани тақдим этган иккинчи ҳакам 2015 йилдан бери UFC'да ҳакамлик қилмаган. Унинг исми Элизеу Родригес! Биринчи ҳакам UFC'нинг деярли барча турнирларида иштирок этади ва доим мухлисларнинг ғазабига дучор бўлади. Иккинчи ҳакам эса умуман йўқ жойдан пайдо бўлди. Умуман олганда Элизеу 10 йиллик тажрибага эга ҳакам. Бироқ у йил давомида узоғи 3-4 та турнир ўтказган.\nЭлизеу Родригеснинг ММА'даги ҳакамлик фаолияти:\n2011: Bellator 58 турнирида 4 та жанг;\n2012: Bellator 80 турнирида 4 та жанг;\n2013: WSOF 6 турнирида 4 та жанг;\n2014: WSOF турнирида 8 та жанг\n2015: UFC Fight Night 70 турнирида 3 та жанг\n2016 – 2020: оралиғида ММАда ишламаган;\n2021: PFL 7-10 турнирида 10 та жанг;\n2022: UFC 273 турнирида 2 та жанг;\nЭлизеу Родригеснинг ММАдаги фаолияти жуда ҳам сирли. У 2011 йилдан бери ҳакамлик қилиб келади, бироқ йил давомида жуда кам турнирларда иштирок этади. Етмаганига 2016-2020 йиллар оралиғида умуман ҳакамликни тарк этган. Тўрт йиллик танаффусдан сўнг у 2021 йилда PFL'нинг тўртта турнирида иштирок этди ва ўша ердан UFC 273 кечасига таклиф этилди.\nҚандай қилиб, бундай жиддий жангга Элизеу Родригесга ўхшаган тажрибасиз ҳакамни қўйиш мумкин? 11 йил давомида 30 та жанг. Унда катта жангларда ишлаш тажрибаси йўқ эди.\nТанлов сабаби номаълум. Ғалабани Стерлингга берган икки ҳакамдан бири даҳшатли обрўга эга, иккинчиси эса минимал ҳакамлик тажрибасига эга. Бироқ, бу содир бўлган воқеада Яннинг ўзи айбдор эканлигини ва унвонни қайтариш учун ҳамма нарсани қилиши кераклигини инкор этмайди.\n13 апр 07:32:39\nЭй админлар ))) Петр Ян сизларга ким булади аммангизни углими е'ки якин биродаризми?Балки Петрда Узбекистон фукаролиги бордур?Тарафкашлик килиш керакмас Стерлинг тугри тактика билан ютди.\n12 апр 20:40:11\nBòldi endi Sterling yutib bòldi. Tarafkashlik xam shunchalar bòlar. Agar Yan yutganida shu tajribasizmi yoki ģalvali xakammi bular tòģrisida xech narsa demagan bòlardinglar\n13 апр 10:47:03\nJang shubxali bulgani uchun yozishyapti sterling aniq yutqazgandi parterda xam xech narsa qilolmadi ikki raund parter uchun berilgandir lekin uch raundchi


Олимлар ғаройиб хай-тек-объектни яратди (ВИДЕО) - www.Voydod.net\nОлимлар ғаройиб хай-тек-объектни яратди (ВИДЕО) Bo'limi: Новости Мира\n5 Массачусетс технология институтининг профессори Хироши Ишии ваунинг талабалари ғаройиб юқори технологик столни яратди. У реал вақт режимида узоқроқда турган одамҳаракатларининг 3D-версиясини акс эттиради.\n“inFORM” деб номланувчи ушбу интерфейсқуйидагича ишлайди: синовни ўтказаётган одам ҳаракат датчикларига эга камера устидан қўлларини ёки бирорбир объектни ўтказади ва бу маълумот столдаги кўп сонли кўчма панеллар орқали трансляция қилинади. Панелларшу ернинг ўзида “Kinect Microsoft” камераси томонидан учта ўлчамда ўқилган объектлар шаклини қабул қилади, дебёзади “The Daily Mail”.\nБевосита сенсорли ўзаро таъсирга эга ушбу юқори технологик“ўйинчоқ” ихтирочиларнинг ўзларига ҳам жуда ёқяпти:\nБироқ олимлар ушбу ихтиро жиддийроқ мақсадларда қўлланишига умид қилмоқда. Хусусан,кейинчалик столнинг футуристик юзасидан объектларни, масалан, шаҳарларни масофадан туриб моделлаштиришучун фойдаланиш мумкин. Шунингдек, муаллифлар ўз шаклини ўзгартирадиган интерфейслар ҳар қандаймуҳандислик ишланмалари учун идеал тадқиқот платформаси эканига ишончи комил. Манба:www.darakchi.uz Barcha izohlar: 0


Тимошенко ўйиндан чиқмоқчи эмас\nЮлия Тимошенко ўз тарафдорларини норозилик намойишига олиб чиқмоқчи.\nЮлия Тимошенко фракцияси вакилларинингт билдиришича, Бош вазир 7 феврал куни бўлиб ўтган иккинчи давра президент сайлови натижаларига қарши чиқмоқчи.\n9 феврал куни Украина Марказий сайлов комиссияси якшанба кунги иккинчи давра президент сайловида берилган овозларни ҳисоблашни қисқа танаффусдан сўнг қайта бошлади.\nШу пайтгача овозларнинг қарийиб 99 фоизи санаб бўлинган ва ҳозирда Минтақалар партияси етакчиси Виктор Янукович ва унинг рақиби Юлия Тимошенко ўртасидаги фарқ 3.5 фоизни ташкил қилмоқда.\nАммо Украина Бош вазири Юлия Тимошенко ўз рақиби, мухолифат лидери Виктор Януковичнинг якшанба кунги сайловдаги ютуғини тан олмоқчи эмас. Бу ҳақда Бош вазир душанба куни парламент фракцияси йиғинида таъкидлади.\nУкраина матбуотига кўра, Тимошенко хоним сайловда сохтакорликларга йўл қўйилганини айтиб, суд орқали овоз бериш натижаларининг бекор қилинишига эришмоқчи.\nУкраина сайловларини кузатган халқаро кузатувчилар сайлов жараёни давомида жиддий қонунбузарчиликларга йўл қўйилмаганини таъкидламоқдалар.\nХусусан Европада хавфсизлик ва ҳамкорлик ташкилоти кузатувчилари Украинада бўлиб ўтган иккинчи давра президент сайловининг очиқ ва шаффоф ўтказилганини таъкидлаб, бу сайловларни олқишга сазовар демократия намунаси, дея атадилар.\nБу борада ёйинланган баёнотда европалик кузатувчилар Украинадаги президентлик сайлови ЕХҲТ ва Европа кенгаши талабларига мос тарзда ўтказилганини билдирдилар.\nБироқ Юлия Тимошенко тарафдорлари бошқача фикрда. Украинанинг UNIAN агентлиги Юлия Тимошенко блоки вакили Олеҳ Лиасконинг “Қрим, Донецк ва Луганск вилоятларида камида бир миллион овоз сохталаштирилди”, деган сўзларидан иқтибос келтирди.\nДастлабки натижаларга кўра, Янукович сайловчиларнинг 48.94 фоиз овозини қўлга киритган. Мухолифат етакчисини Украинанинг асосан русийзабон минтақалари қўллаб-қувватлаган. Биш вазир Юлия Тимошенко эса 45.48 фоиз олишга муяссар бўлган.\nБош вазир сайлов арафасида ўз тарафдорларига мурожаат қилиб, якшанба кунги сайловда сохтагарчиликларга йўл қўйилгудек бўлса, оммавий норозилик намойишлари ўтказишга чақирган эди. 9 феврал куни Тимошенконинг ўз тарафдорларига мурожаат қилиши кутилмоқда.\nАйни пайтда Киев марказига тўпланган Януковичнинг 3000 дан зиёд тарафдорлари сайлов натижаларини ҳимоя қилишларини билдирдилар.


Туризмни ривожлантириш давлат қўмитаси раисига янги ўринбосар тайинланди - UzNews.uz\nЎзбекистоннинг Туркиядаги элчихонасининг савдо-иқтисодий масалалар бўйича маслаҳатчиси бўлган Улуғбек Аъзамов Туризмни ривожлантириш давлат қўмитаси раиси ўринбосари этиб тайинланди.\nПрезидент Шавкат Мирзиёевнинг 17 сентябрдаги тегишли қарорига мувофиқ, Улуғбек Аҳмадович Аъзамов Ўзбекистон Республикаси Туризмни ривожлантириш давлат қўмитаси раиси ўринбосари этиб тайинланди. Бу ҳақида Туризмни ривожлантириш Давлат қўмитасининг матбуот хизмати хабар бермоқда.\nТайинловга қадар У.Аъзамов Ўзбекистон Республикасининг Туркия Республикасидаги элчихонасининг савдо-иқтисодий масалалар бўйича маслаҳатчиси лавозимида фаолият юритиб келган.\nМаълумот учун, Аъзамов Улуғбек Аҳмадович, 2002 йилда Буюк Британиянинг Суррей университети “Халқаро туризм менежменти ва меҳмондўстлик” йўналишини тамомлаган.\n58 новых случая коронавируса выявили в Узбекистане в течение дня


“Одноклассники” ўз мессенжерини ишга туширди - - - www.Voydoda.com - Развлекательный портал -\n“Одноклассники” ўз мессенжерини ишга туширди\n14 Июл 2016(18:03)\n“Одноклассники” шахсий хабарлар билан алмашиш учун “ОК хабар” деб аталувчи алоҳида мобил иловани тақдим этди. Мазкур иловадан Россия ва бутун дунёдаги ушбу ижтимоий тармоқ фойдаланувчилари ҳамда исталган Android, iOS платформаларида ишловчи смартфон эгалари фойдаланишлари мумкин. Бу ҳақда компания матбуот хизмати хабар берди.\nУшбу мессенжер дастури интернет тезлиги секин бўлганда ҳам жуда яхши ишлайди ва “Одноклассники”да рўйхатдан ўтишни талаб этмайди.\nЯнги мессенжер орқали смартфондаги телефон китобчасидаги “Одноклассники”да рўйхатдан ўтган рақам эгалари ва ижтимоий тармоқдаги дўстларингизга хабар юборишингиз мумкин. Мессенжерда нафақат матнли хабар, балки фото, аудио, видео, стикер ва GIF-тасвир ҳам юбориш мумкин.\nМаълумот ўрнида, “Одноклассники” ижтимоий тармоғи “Mail.Ru Group” таркибига киради. Мазкур лойиҳа 2006 йил 4 мартда ишга туширилган. 2016 йилдаги статистикага қараганда, ушбу сайтда 205 миллиондан ортиқ фойдалнувчи рўйхатдан ўтган ва бир сутка давомида 51 миллион фойдаланувчи сайтга ташриф буюради. “Одноклассники”га Попков Альберт Михайлович асос солган.\nТеги: “Одноклассники” ўз мессенжерини ишг


Вобкент туманида ҳам 44 та маҳаллада сайловлар якунига етди. Кўрсатилган 96 нафар номзодлар орасидан овоз бериш жараёнида энг муносибларга аҳоли ишонч билдирди. Номзодларнинг 16 нафари 1-, 25 нафари 2-, 2 нафари 3- ва 1 нафари 4-марта раисликка сайланди. Учинчи марта қайта сайланганлар орасида “Чармгарон” МФЙ раисаси Шафоат Файзиева ҳам бор. У 1996 йилдан бери маҳалла тизимида фаолият юритди. Маҳалладошларининг унга билдирган қатъий ишончидан ниҳоятда хурсанд. Келгусида улар ҳаётига ижобий ўзгаришлар, янги ташаббусларни олиб киришни мақсад қилган.\n–Шу маҳаллага Шофиркон туманидан келин бўлиб тушганимга ҳам мана 40 йил бўляпти. – дейди у. – Шу маҳаллада томир ёйиб, фарзандлар, неваралар кўрдим. Тўйлар қилдим. Маҳаллам тақдири менинг тақдиримга айланиб улгурган. Раис сифатидаги фаолиятим даврида аҳоли фаровонлигини ошириш, одамларнинг турмуш шароитларини яхшилаш йўлида қатор ишлар амалга оширилди. Ҳудудимиз тоза ичимлик суви билан тўлиқ таъминланди. Мавжуд 11 та кўчадаги эскирган газ трубалари ўрнига янгилари ўрнатилди. Учта тикув цехи, 7 та аёллар гўзаллик салонлари ташкил қилинди. Кам таъминланган оилаларга имтиёзли кредитлар олиб беришга кўмаклашилди. Лекин шунга қарамай, маҳалладошларимизни қийнаётган муаммолар ҳам йўқ эмас. Аввало бандлик масаласини ҳал этиш зарур. Бунинг учун сектор, Халқ қабулхонаси ва маҳалла ҳамкорлигини йўлга қўямиз. Инвесторларни жалб этган ҳолда ишлаб чиқариш корхоналари ташкил этилса, бу муаммога ўз-ўзидан ечим топилади.\nАвтор: кўрсатилмаган / Манба: Бухоро вилоят Маҳаллалар кенгаши / Кўришлар: 82


Косон туманидаги эски уй деворларидан араб тилида ёзилган қадимий қўлёзма топилган.\n«Новости Кашкадарьи», нашри ҳабарига кўра, қўлёзма ва бошқа бир қанча қоғоз тўпламлар деворда махсус қурилган токчада жойлашган бўлиб, бунинг натижасида қурувчилар дарҳол топилмани топишган, бироқ, қоғозга бирозгина зарар етказишган.\n– Холам бу уйда 60 йилдан ортиқ яшаб, кейин уйини синглимга берган, – дейди Мақсуда Бобоқулова. – Опамнинг илтимосига кўра, эски уй-жойни бузиб, янгисини қуришга қарор қилдик. 3 хонали уйнинг деворларидан бирини бузиш пайтида қурувчилар бўшлиқни пайқаб, улар эски қўлёзмани ва яна бир нечта қоғоз тўпламларни топдилар. Бу уйни ким ва қачон қургани номаълум. Холасининг сўзларига кўра, бу уйни отаси Ҳасан Султонов кичиклигида сотиб олган.\nҚарши Давлат университети филология фанлари доктори, профессор Нафас Шодмоновнинг айтишича, кўҳна уй деворидан топилган қўлёзма 18-асрнинг иккинчи ярмига тўғри келади. Профессор, шунингдек, қўлёзма муаллифи аёл эканлигини таъкидлади. Бу 200 йил олдин Косон туманида аёл котибларнинг авлоди яшаганини кўрсатади. Топилмани олдиндан текшириб кўриб, филология фанлари доктори бир эмас, бир-бирига аралашиб кетган бир неча қўлёзмалар борлигини айтди. Кўриниб турибдики, бу китобни девордан чиқариш пайтида содир бўлган.\nТарихчилар ва педагоглар қўлёзманинг нима учун деворга яширинганини ва унда қимматли нарсаларни ўрганишлари керак.\nХуллас, Муғжагул маҳалласидаги 90 квадрат метр майдонда жойлашган кўҳна уй-жой эгалари илмий изланишлар якунида топилмани Қашқадарё вилояти Тарих ва маданият давлат музейига топширишга қарор қилишди.\nДругие материалы в этой категории: « Убайдулла Уватов номи Ғузордаги мактаб ва кўчаларга берилди\t«Маърифатли отинойи» китоби тақдимоти ўтказилди »


Туризм ва болалар озиқ-овқат маҳсулотлари тўғрисидаги қонунлар тўғридан-тўғри амал қилади | NORMA.UZ\nТуризм ва болалар озиқ-овқат маҳсулотлари тўғрисидаги қонунлар тўғридан-тўғри амал қилади\n2019 йил 2 апрель куни Олий Мажлис Қонунчилик палатасининг навбатдаги мажлиси бўлиб ўтди. Депутатлар мамлакат ижтимоий-иқтисодий, соғлиқни сақлаш, жамоатчилик назоратини таъминлаш соҳаларидаги ислоҳотларни ҳуқуқий жиҳатдан мустаҳкамлашга қаратилган қатор қонун лойиҳаларини кўриб чиқдилар.\n«Туризм тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги қонун лойиҳаси иккинчи ўқишда муҳокама этилди. У мамлакатимизнинг сайёҳлик имкониятларидан кенг фойдаланиш, ушбу соҳани тартибга солишга қаратилган.\nҚонун лойиҳаси 2018 йилнинг 9 октябрь куни Парламент қуйи палатасининг мажлисида биринчи ўқишда қабул қилинган эди. Президентнинг 8.08.2018 йилдаги «Норма ижодкорлиги фаолиятини такомиллаштириш концепциясини тасдиқлаш тўғрисида»ги ПФ–5505-сон Фармонидан келиб чиқиб, ушбу қонун лойиҳасидаги ҳаволаки нормалар ўрни тўғридан-тўғри амал қилувчи моддалар билан тўлдирилди. Туризм фаолиятини амалга ошириш ҳуқуқи фақат лицензия асосида олиб борилиши белгилаб қўйилди.\nМажлисда «Гўдаклар ва кичик ёшдаги болаларнинг овқатланиши тўғрисида»ги қонун лойиҳаси ҳам биринчи ўқишда муҳокама қилинди. Унда гўдакларни она сути билан боқишни тарғиб этиш, шунингдек болалар озиқ-овқат маҳсулотларига нисбатан қўйиладиган талаблар, уларга риоя этиш чора-тадбирлари, сертификатлаш масаласи ҳамда ушбу соҳада тиббиёт ходимларининг ўрни ва вазифалари белгилаб қўйилмоқда. Шунингдек, мазкур соҳани давлат томонидан тартибга солиш, унда Вазирлар Маҳкамаси, Соғлиқни сақлаш вазирлиги, фуқароларнинг ҳамда фуқаролик жамияти институтларининг ваколатлари ҳам аниқлаштирилмоқда.\nТашкилотларда, жамоат жойларида санитария қоидалари ва гигиеник нормативларга жавоб берадиган гўдаклар ва кичик ёшдаги болаларни эмизишга мос бўлган махсус ажратилган жойлар ташкил этилиши назарда тутилмоқда.\n«Ўзбекистон Республикасининг айрим қонун ҳужжатларига жамоатчилик назоратини кучайтиришга қаратилган ўзгартиш ва қўшимчалар киритиш тўғрисида»ги Қонун лойиҳаси бўйича Келишув комиссиясини тузиш ҳақидаги масала баҳс-мунозарали кечди.\nГап шундаки, қонун лойиҳаси Қонунчилик палатаси томонидан 2019 йил 6 февралда қабул қилинган. Бироқ ушбу ҳужжатнинг айрим жиҳатлари сенаторлар ўртасида ихтилофларни келтириб чиқарган. Шу сабабли у 28 февралдаги Сенат мажлисида рад этилган. Бундай ҳолларда Конституциянинг 84-моддасига биноан, қонун Қонунчилик палатасига қайтарилади. Шу муносабат билан Қонунчилик палатаси депутатлари ва Сенат аъзолари орасидан тенглик асосида келишув комиссияси тузилди.\nДавлат дастури, давлат тили, йўл ҳаракати қоидалари ва Халқлар дўстлиги куни\nСайлов қонунчилигига тузатиш киритилади


Кенжабий: КЎНГЛИМДАГИ ПРЕЗИДЕНТ Янги асар (37) | ДУНЁ ЎЗБЕКЛАРИ | Mobile Version\nКенжабий: КЎНГЛИМДАГИ ПРЕЗИДЕНТ Янги асар (37)\n05/20/2020 Ismat Khushev Бош мақола\n37. ДАВЛАТ ИНҚИРОЗИ – ПОРАХЎРЛИК…\nЖамиятнинг тўлақонли ривожига энг бирламчи тўсиқ – бу порахўрликдир. Бир жойда депсиниб тураверади. Маддалайди. Муаммолар туғилишига замин ҳозирлайди ва оқибатда портлаш юзага келади. Ўша ердан парокандалик, бошбошдоқлик бошланади. Энди унга на чақириқлар, на насиҳатлар фойда беради. Не-не салтанатларнинг парчаланиб кетишига шу бало сабаб бўлган. Оқибатда бутун бир халқ қулликка тушган. Айниқса, бизнинг туркий халқлар тарихида бунга мисоллар бисёр.\nПорахўрликнинг энг даҳшатли томонларидан бири шундаки, ёши бир жойга бориб қолган ота-оналар фарзандларининг пора-хўрлик орқали топган бойликларини олиб келишларига, оилаларига ишлатишга тўсқинлик қилиш ўрнига рағбатлантирадилар. Фарзанд-ларини маошдан ташқари пул тушиб тарадиган жойларга пора бериб бўлса ҳам жойлаштиришга интиладилар. Сўнгра эса қилган гуноҳлаини ювиш илинжида масжидларга гиламлар ёки бошқа нарсалар олиб бориб беришади, маҳалласига қарашган бўлишади ва шу орқали ҳаром пулларини ўзларича ҳалоллаб олгандек бамайлихотир яшайдилар. Ҳали биронта ота-она фарзандининг порахўрлик билан тўплаган бойлигини давлатга ўз ихтиёри билан топширтирибди, деган гап Ўзбекистонда бўлмаган.\nИнсон инқирози манглай шўрликдир,\nМиллат инқирози сўқир – кўрликдир.\nБуларку аён гап, гумон йўқ, аммо,\nДавлат инқирози порахўрликдир.\nШ. Мирзиёев президент бўлиб сайлангач, унга тайёр давлат қолди, дегувчилар кўп бўлди. Уларга ўша пайтда айтган сўзларимни яна такрор айтаман: Ҳа, бир қарашда шундай. Бинойидек. Ҳар тарафлама ривожланган, ҳамма нарса бир маромда кетаётган, кўрса ҳавас қилар даражадаги давлат. Лекин ичдан – моҳиятан эса, издан чиққан тизимлар, баъзи соҳалар оёғи осмонда, баъзилари баъзўр нафас олиб, реаминацияда сўнги кунларини ўтказаётган бемор ҳолатида эди жамиятимиз. Барча соҳалар сал шамол қўзғалса қулаб тушадиган кулба ҳолига келиб қолган эди.\nБизда бировнинг порахўрлигини кўриб тарсалар ҳам, қонунга хиёнат давлатга хиёнат эканлигини англасалар ҳам андиша сабаб юзига гапирмайдилар, унга қарши курашмайдилар. Бошқалар менинг ҳақимда “чуғул, чақимчи” деб ном чиқаради, дея андиша қилишади, ҳатто ўша порахўрларни дуо ҳам қилиб қўйишади. Бу эса бутун жамиятда коррупция ва порахўрликни авж олдирадики, натижада ўзлари ўша порахўрлар чангалига тушганларида кеч бўлганини англаб этадилар.\nПорахўрлик ва коррупция мустақиллик даврига келиб шундай даражага кўтарилдики, бирор ишингиз порасиз битиши гумон эди. Мансаблар сотилди ва сотиб олинди. Дон ва озиқ овқат соҳаси фалон касники, нефть ва газ фалонники, рангли металлургия буники, кўмир саноати уники, деб мамлакатга фойда келтирувчи соҳаларни юқори лавозимдаги бир гуруҳ олчоқлар ўзаро тақсимлаб олишган эди. Агар, бу иддоаларимга шубҳа бўлса ҳозирда терговда сўроқ қили-наётган миллий хавфсизлик хизмати генераллари, бош прокурор, вазирлар, ҳокимлар ва уларнинг гумашталари мисол бўла олади.\nЎзбекистон Республикаси Президенти Шавкат Мирзиёев Улуғ-нор туманида Андижон вилояти фаоллари иштирокидаги видео-селектор йиғилишида: “Мана, Бош прокурор (собиқ Бош прокурор Рашид Қодиров назарда тутилмоқда) бутун бошли жамоаси билан қамоқда ётибди. Миллион-миллион доллар топшириб ётибди. Икки-уч ой ичида телевидение орқали ўзини гапиртираман. Негаки, коррупциялаштириб юборганди, ҳар бир туман прокуроридан 30-40 минг доллар олган. Ҳаммасини қайтариб беряпти. Битта ноинсоф ўғли миллиардер! Ва бошқа ташкилот раҳбарлари ҳам, МХХнинг собиқ беш нафар муовини ҳам қамалиб ётибди. Ҳаммаси ўғри, қип-қизил ўғри. Қандай оғир бўлмасин, мен барибир ҳаммасини жойига қўяман. Ҳаммаси бориб, Болтиқбўйида уй қуриб олган. Суратларини кўрсангиз, кечирасиз, Амир Темур бобомиз шунча миллатнинг раҳбари бўлиб ҳам, ундай жойларда яшамаган. Амирликнинг шайхлари ҳам бунақа жойда яшамайди. Кимнинг пули булар – халқники. Қодиров ким ўзи? Қип-қизил ўғри одам бўлган. Шунинг учун, прокуратурада 70 фоиз одам алмашди, ҳалол одамларни қўйдим. Ким хиёнат қилса, шундай йўлдан боради. Ҳаммани кечираман, фақат ўғирлик қилмай, хиёнат қилмаса, у менинг дўстим бўлади. Ана шуни халқим билиши керак”, деди президент.\nПорахўрлик билан шуғулланмаган бирор бир соҳа ходимлари қолдимикан ўтган чорак аср давомида. Прокуратура, ички ишлар, хавфсизлик хизмати, адлия, банк, солиқ, тиббиёт соҳаси раҳбарлари орасида порахўрлик таомидан луқма емаган бирор вакил топилармикан? Ҳатто қўлда Қуръон тутган имомларимиз ҳаж зиёратига боришни ният қилганлардан пора олишгач, Худо, деб худони алдаётганлар ҳоли шу бўлса бошқалардан нима кутасиз? Агар Худойим барчасини кўриб турган бўлса, нега Худо номидан сўзлагувчи бу худосизларнинг жазосини бермайди? – деган шаккок саволлар туғилиши табиий ҳар мусулмон кўнглида.\nПорахўрлик гўё давлат сири каби тегиб бўлмас соҳадек эди. Номига битта-иккита порахўрлар суд қилиниб жазоланарди, холос. Бу ҳам бош ўғрилар – ўзларининг ишларига халақит қилган, манфаатлари тўқнаш келганидан бир-бирларини йўқотиш пайига тушган гуруҳ аъзолари бўлишган.\nЎзбекистонни кундан кун, соат сайин жарлик сари суриб бор-дилар. Оқибатда ўз давлатимизга ўзимиз ишонмайдиган бўлдик.\nҚуйи бўғиндаги амалдорлар ўзидан юқори турувчи амал-дорларнинг розилиги ва ҳомийлиги остида порахўрлик фаолият-ларини юритишади. Уларга миллатнинг кўз ёши, тили, дини бир чақа. Ўз қоринлари тўйса бас. Бу сўқирга ҳам аён ҳақиқат.\nКейинги 25 йил давомида олий ўқув юртларида содир бўлган порхўрликлар кўксида тариқча виждони бўлган юртдошларимизни безовта қилмасдан қолмади. Президентимиз бу соҳадаги муаммолар-ни ҳам янги технологияларни қўллаш орқали олдини олмоқда. Ҳозирда ўз кучи билан грант ҳисобига ўқишга кираётганлар орасида оддий фуқаролар фарзандлари сони кўпайиб қолди. Бу соҳани янада такомиллаштириб, имтиҳонлар онлайин асосида ўтказилса мақсадга мувофиқ бўларди. Порахўрларга раҳм-шавқат қилиш миллат илдизига болта уриш, унинг келажагини йўққа чиқариш демакдир.\nБу ботқоққа ҳуқуқ-тартибот соҳаси – прокуратура, ички ишлар, миллий хавфсизлик, суд-тергов ходимлари қанчалар ботганини бир қур тасаввур қилсангиз қинғирликлари ойдинлаша боради. Қонунга хиёнат қилаётганлар сиздан қонунга садоқат талаб қилса. Бу ҳолат бутун умрини фоҳишалик билан ўтказиб, қизидан бу йўлга кирмасликни талаб қилаётган аёлни гавдалантирмайдими? Банкир ва тижоратчиларнинг порахўрлик қилишларини тушини мумкиндир. Чунки улар биринчи галда эл-юрт учун эмас, ўз манфаатлари – пул топиш мақсадида шу касбни танлашган. Лекин қонунчилик, инсон ҳуқуқлари тизимидаги ходимларнинг мансабни сотиб олиш ва сотиш, бирор фуқаронинг камчиликларидан жиноят излаб, айбдор деб топиш, алал-оқибатда жиноий иш қўзғаш йўли билан порахўр-лик кўчасига қадам қўйишлари одат тусига кирган эди. Шу ҳолат-ларни ўз кўзлари билан кўриб турган фуқароларда давлатга ишонч қоладими?\nМана сизга бизнинг 25 йиллик давлат бошқарувидаги раҳбар-ларнинг мамлакатни қай аҳволга олиб келганлигини кўрсатиб турув-чи кўзгу. Порахўрлик айб эмас, фазилатга айланган эди. Пора берув-чиларга ўтинг-ўтинг, бермовчиларга кетинг-кетинг. Улар ўзларининг кирдикорликлари ва жиноятларини давлат сири деб жар солишди. Порахўрликни очишга ҳаракат қилганларни ҳар қандай йўл билан жиноят иши очиб, давлат душманига чиқардилар. Узликсиз таъқиб сабаб четга чиқиб кетганларни ватан гадолари, деб жар солдилар. Егнида давлат кийгизиб қўйган формалари бўлмаса қип-қизил ўғри, лўттибоздан не фарқи бор буларнинг. Кўринишдан фаришта сифат бу валломатлар сабаб тизимда ҳалол ишлаб юрган ажойиб, қалби тоза йигитларнинг яхши номлари ҳам ёмонотлиқ бўлиб аталадиган бўлди. Умр бўйи каззоблик, коррупция ва порахўрлик билан шуғул-ланиб келаётган бу қавм аъзолари президентимиз Ш. Мирзиёевнинг бир-икки чақириғи билан бир кечада оғиздан чўп олмайдиган даражада мўмин-қобил, ювош, тоза бўлиб қолади, десалар мен ҳаётий тажрибаларимдан келиб чиқиб асло ишонмайман. Бу қавмни Амударёда қирқ йил чўмилтирсангиз ҳам гуноҳи тўкилмайди. Ўша туришда қолаверади.\nПорахўрлик тугамайди, дейдилар. Ҳар ҳолда кескин даражада камайтирса бўлади. Йўқса, ислоҳатларга тўсқинлик бўлаверади. Порахўрликка қарши аёвсиз, самарали кураш олиб борилмас экан, президентимиз бошлаб берган ва халқимиз интиқлик билан кута-ётган ислоҳатларнинг яқин йилларда амалга ошиши даргумон.\nКелажакда авлодларимиз барча замонларнинг бош оғриғи бўлиб келган ва инсоният бошига не бир кулфат ва қирғинлар келтирган, не-не салтанатларнинг парчаланиб, йўқ бўлиб кетишига олиб келган бу порахўрлик балосини бир эртакдай қабул қилишини истардим.\nПорхўрликдан ҳазар қилиш, жирканиш даражасига етгандагина бу балодан қутилиш мумкин. Порахўрлик – давлат тизимини издан чиқариб, мамлакатни барбод қиладиган, юрт бойликларини тало-торожга олиб келадиган, охир-оқибат халқни қуллик асоратига соладиган вабо – офатдир. Тарқалган вабога қарши бутун жамият қандай курашиш керак бўлса, унинг келиб чиқиш сабаблари ва оқибатларини йўқ қилиш учун курашдан ҳам ўн баробар кескин ва аёвсиз курашни талаб қилади.\nПорахўрлик кириб бормаган бирор идора қолмади. Бутун бир жамиятни чирмовиқдай чирмаб олди. Энг даҳшатлиси ва қўрқинч-лиси порахўрлар ҳурмат, эътибор топди. Керак бўлса, давлат миқёсида рағбатлантирилди ва мукофатланди. Буни кўриб турган халқ яна қандай йўлни танлаши мумкин эди?\nЧора истаб чор тараф чопма эй, дўсти азиз,\nЧорасизлик чораси пора бўлган замон бу.\nБу кесатиқ, заҳарханда сатрларни бундан ўн йиллар муқаддам халқимизнинг чора истаб, лекин чора тополмай юрган кунларини кўрганимда шов-шув кўтариш учун эмас, балки чорасиз кўнгилларга малҳам бўлар, деган умидда битган эдим.\nПора бермагач операция қилинмай ўлиб кетганларни, пора бермагач маъмурий жазо бериш ўрнига 10 йилга ҳукм қилинган-ларни, пора бермагач ўқитувчиликка жойлаша олмаган олий маълу-мотли педагогларни, пора бермагач олий ҳарбий ўқув юртларига жисмоний тарбиядан соғлом эмас, деб қайтарилганларни, пора бер-магач хавфсизлик хизматига киролмаганларни, прокуратурани эса ўзларининг томорқасига айлантириб олганларни қандай баҳолаш мумкин? Ҳатто пенсионер ва ёрдамга муҳтож оилаларга ажра-тилаётган пуллардан ҳам ўмариб қолганларни кўрдик. Ва энг қизиғи, ўшалар тўй ва маъракаларда давраларнинг тўрида савлат тўкиб ўтирадилар. Халқ кўзи ўнгида очиқ-ойдин фаолият олиб борган ўша ярамасларни ҳурмат қилаётганларга ачиниш арзирмикан?\nБахтиёр Шоҳназаров: Талончи ҳақида “Давр” информацион дастури учун\nИсмат Хушев: Шоҳга яқин бўлиш – қиличнинг дамига яқин туриш демакдир! (2)


Москва-Пекин музокаралари якунига етмоқда\nПекинда юрган Владимир Путин ўзаро иқтисодий масалаларини муҳокама қилиш учун Хитой бош вазири Вен Жиабао ҳамда республика раҳбари Ху Цзинтао билан музокаралар ўтказди.\nРоссия бош вазири Владимир Путиннинг Хитойга сафари чоғида Москва ва Пекин ўртасида энергетик заҳиралар бўйича келишувга эришилиши, хабарларга кўра, бироз даргумон бўлиб турибди.\nРоссия бош вазири Владимир Путин Хитойга сафар қилмоқда ва бу сафардан кўзланган асосий мақсад икки давлат ўртасидаги иқтисодий ҳам савдо ҳамкорлигини кенгайтиришдир.\nБироқ ҳозирга олинган қадар маълумотларга кўра, Путин ташрифининг асосий мақсади бўлган энергетик ҳамкорлик тўғрисидаги келишув ҳали имзоланмаган. Бир неча миллиард долларлик бу келишувга мувофиқ Сибирдаги газ конларидан бирини ўзлаштиришдаги ҳамкорлик Хитой томонига таклиф қилинаётган эди.\nУч кунлик ташриф адоғига яқинлашаётган кезда ўзаро келишувлар устида ишлаётган ҳар икки томон расмийлари энергетик ҳамкорлик тўғрисидаги ҳужжатнинг лойиҳасига оид ишларни якунига еткизаётганини айтмоқда.\nБунинг йил аввалида имзоланган 25 миллиард долларлик нефт заҳиралари бўйича ҳамкорлик тўғрисидаги келишувига ўхшаш бўлиши кутилмоқда.\nАммо газ бўйича навбатдаги келишувни айнан нима тўхтатиб тургани ҳозирча тўла маълум эмас.\n“Associated Press” агентлиги хабарига кўра, нарх масаласи ҳужжатнинг имзоланиши чўзилиб кетганига сабаб бўлиб турибди. Ваҳоланки, томонлар айни келишув устида уч йилдан буён музокара юритаётган эди.\nБир тарафдан, Хитой томони Россиядаги табиий заҳираларни ўзлаштириш ва реализация қилишда ўзининг доимий улушига эга бўлиш ниятида. Бошқа тарафдан, Россия ўз бойликларига бегона қўлни аралаштиришни асло истамайди.\nАммо, газ ҳамкорлиги бўйича мавжуд қийинчиликларга қарамай, томонлар келишувга эришиш йўлида астойдил бўлмоқда. Чунки Москва ўз энергетик соҳаси учун қўшимча сармояга жуда муҳтож. Иқтисодий бўҳрон боис Европанинг газга талаби торайди ва бу нархга ҳам жиддий таъсир қилди.\nШунга қарамасдан, ҳозир Сибир шарқидаги қарийб 2 триллион куб метр ҳажмидаги заҳираси борлиги айтиладиган Ковикта конини ўзлаштириш лозим.\nГеографик жойлашуви туфайли бу конни ўзлаштиришда иштирок этиш эса Хитойга анча арзонга тушади. Бундан ташқари, ҳозир Хитойнинг энергетик заҳираларга бўлган эҳтиёжи кундан кун ортиб бормоқда. Сибирдан борадиган табиий газ бу шароитда Хитой иқтисоди учун айни муддаодир.\nШу боис Путиннинг ташрифи давомида 3 ярим миллиард долларлик келишув имзоланди. Бу ҳужжатлар орасида Хитой томони Россия банкларига 500 миллион доллардан қарз бериши тўғрисидаги иккита келишув ҳам бор.\nРоссия бош вазирининг Хитойга ташрифи эса дунёнинг икки қудратли давлати орасидаги савдо ҳамкорлиги жаҳондаги молиявий инқироз боис қаттиқ зарар кўрган бир пайтда тўғри келмоқда.\n2008 йилда икки томон ўртасидаги савдо ҳамкорлиги ҳажми 38 фоизга ўсиб, 55 миллиард 900 миллионга етган эди. Аммо 2009 йилнинг дастлабки 8 ойида ўзаро ҳамкорлик ҳажми 36 фоизга тушиб кетди.\nРоссияга кириб келаётган Хитой экспорти эса 49 фоизга пастлаб, умумий ҳажми 10 миллиард долларга тушиб қолди.\nПекинда юрган Владимир Путин шу каби масалаларини муҳокама қилиш учун Хитой бош вазири Вен Жиабао ҳамда республика раҳбари Ху Цзинтао билан музокаралар ўтказди.\n14 октябр куни эса Путин Шанхай ҳамкорлик ташкилотига аъзо давлатлар учрашувида иштирок этади. Хабарларга кўра, бу учрашув бош мавзуларидан бири Афғонистон бўлиши кутилмоқда. Боиси, бу давлатнинг минтақага яқинлиги ҳамда наркотрафик хавфи туфайли ташкилотга аъзо давлатлар Афғонистонда барқарорликни тиклаш жараёнида жиддийроқ иштирок этиш истагини билдирмоқда.


“Пахтакор” ва “Лаҳвия” учрашуви олдидан матбуот анжумани бўлиб ўтди - 8 Апреля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Shanba, 16.10.2021, 17:46\nГлавная » 2013 » Aprel » 8 » “Пахтакор” ва “Лаҳвия” учрашуви олдидан матбуот анжумани бўлиб ўтди\n- Авваломбор биз бу ерда бўлиб турганимиздан хурсандмиз. Гарчи "Пахтакор” кучли жамоа бўлсада, ўз уйимиздаги ўйинда ғалаба қозона олганимиздан мамнунмиз. "Пахтакор” устидан қозонилган ғалаба гуруҳдаги турнир жадвалини ўзгартириб юборди. Эртага бизни жуда оғир учрашув кутиб турибди. "Пахтакор” кучли жамоа ва унда ҳам, бизда ҳам гуруҳдан чиқиш учун етарлича имконият бор.\n- Жаноб мураббий ўз уйингизда ўтган учрашувдаги ғалабадан сўнг бироз бўлсада ҳадик қолдими, чунки ғалаба охирги дақиқаларда қўлга киритилган эди.\n- Биринчи навбатда шуни айтишим лозим, футбол 90 дақиқадан иборат. Охирги дақиқада ютасизми ёки бошидами, фарқи йўқ, барибир уч очко берилади. Гарчи биз ғалаба тўпини 84 дақиқа ва қўшимча вақтда киритган бўлсакда, бу натижадан мамнун бўлдик.\n- Исса Дийя эртага майдонга тушадими?\n- Биз буни эртага кўриб чиқамиз. Ўйлайманки у майдонга тушиш учун қўлидан келган барча ишни қилди. Кеча машғулотларда иштирок этди, аммо фақат югурди. Бироқ ундаги иштиёқ ва ирода эртага майдонга тушишига ёрдам беришига умид қиламан.\n- "Пахтакор”нинг кучли томонлари нимада? Қайси чизиқларидаги қайси футболчиларни айнан кўрсатиб ўта оласиз?\n- Менда 15 рақамли футболчи (Жамшид Искандеров назарда тутилмоқда) катта таассурот қолдирди. У ҳужум ортида жуда катта ҳажмдаги ишни бажарди. Аммо ўша ўйинда биз "Пахтакор”дан кучли эдик ва буни амалда исботладик. Эртага ҳам шу ишни яна бир бор такрорлаймиз.\n- Жаноб мураббий собиқ ҳимоячи сифатида Яқин Шарқ футболига замонавий футбол тамойилларини олиб кирмоқчимисиз ёки воқеалар оқимидан четга чиқмаган ҳолда, мавжуд услублар билан чекланасизми?\n- Биз футбол ўйнаганимизда ҳимоядан ҳужумга ўтишга ҳам катта эътибор қаратардик. Аммо ҳозир услуб ўзгарган, яъни мен футболчиларимни тўпни ушлаб туришга ўргатмоқдаман. Аммо биз бу ерга ҳимояланиш учун келмадик. Эртага ҳужумда ўйнаймиз.\n- Эртага бўладиган ўйин олдидан таркибда муаммолар борми?\n- Боя айтганимдек фақат битта футболчимизда муаммо бор. Агарда ўзини яхши ҳис қилса эртага майдонга тушади.\nКейин эса Пахтакор” клуби бош мураббийи Мурод Исмоилов ОЧЛ гуруҳ босқичи доирасида "Лаҳвия”га қарши ўтказиладиган учрашув олдидан ўтказилган матбуот анжуманида журналистлар саволларига жавоб бериб ўтди.\n- Охирги ўтказилган учрашувдан сўнг гуруҳда қизиқарли ҳолат юзага келган. Албатта биз максимал натижани қўлга киритиш ва аввалги мавқемизни тиклаш учун ҳаракат қиламиз. Машғулотларни 5 апрелдан буён мунтазам равишда олиб бормоқдамиз. Эртага бўладиган ўйинда бор кучимиз билан ғалаба учун ҳаракат қиламиз.\n- Сафардаги ўйинни ҳамма кўрди. Худо хоҳласа эртага ғалаба қозонамиз. Жамоадаги иштиёқ кучли, ҳамма йигитлар жангга шай бўлиб турибдилар. Эртага бўладиган ўйинда мухлисларни хурсанд қилиш учун қўлимиздан келган барча ишни амалга оширамиз.\n- Тимур Жўраевни асосий таркибда майдонга тушириб хато қилмадингизми?\n- Йўқ, хато қилдик деб ўйламайман. Аслида футболда шундай ҳолатлар ҳам учраб туради. Биз бунга мажбур бўлгандик, чунки Лобановнинг жароҳати бор эди. Аввал ҳам у жароҳати билан ўйнаб юрганди. Тимур Жўраевнинг тажрибаси бор, аввал жамоага ёрдам берган. Шу сабабли унга имкон бергандик. Менимча фақат дарвозабонни айблаш тўғримас, мағлубиятда бутун жамоа айбдор. Ярим ҳимоячилар ортга пас беришда хато қилган, ҳимоячилар тўпни тўсмаган, шундай экан, бир футболчига айбни юкламасдан, бутун жамоа натижа учун жавобгар бўлиши керак.\n- Сизни рақибнинг қайси жиҳатлари ташвишга солди? Худди шу савол Владимир Козакка ҳам қаратилган...\n- Биз кўрган вақт давомида рақибнинг ярим ҳимояси ва ҳужуми қаттиқ ташвишга солди. Шунингдек "Лаҳвия”нинг икки нафар марказий ҳимоячиси ҳам кучли. Рақиб ҳужумда кучлироқ кўринмоқда. Гарчи ўйин давомида вазият кўп бўлмасада, ундан фойдалана олдилар. Аммо биз ҳам имкон қадар ташаббусни ўз қўлимизда ушлаб туришга ҳаракат қилдик. Гарчи кўп зарба бера олмаган бўлсакда, рақибни ташвишда ушлаб турдик.\nМурод ака айтганларидек уларнинг марказий ҳимоячилари жуда кучли ва юқоридан келган тўпларни олишда хатога йўл қўймадилар. Уларга қарши имкон қадар яхшироқ ўйнашга ҳаракат қиламиз.\n- "Лаҳвия” жамоасида олдинги чизиқ футболчилари кучли. Шундан келиб чиқиб ҳимоявий ўйин намойиш қиласизми?\n- Биз рақибни ҳурмат қиламиз. Аммо ҳеч қандай қўрқув йўқ. Алоҳида футболчиларга нисбатан персонал таъқиб қилиш услубини қўлламаймиз. Агар биз ўтган учрашувнинг иккинчи бўлимида намойиш этилган ўйинни такомиллаштирсак ва зарбаларни йўлга қўйсак, рақибга етарлича ташвиш туғдирамиз. Фақат футболчиларимиз ўз кучларига ишонишлари лозим.\n- Гуруҳда қизғин вазият юзага келди дедингиз. Бунга ким сабабчи, ўзингизми ёки рақиб? "Пахтакор” ОЧЛда ишончли ўйин намойиш қилаётганди ва ўтган учрашувда ғалаба қозонишингиз ҳам мумкин эди.\n- ОЧЛ савия жиҳатидан юқори мусобақа. Истайсизми йўқми, бу мусобақага бошқача тайёргарлик кўришингиз муқаррар. Аввал ҳам айтиб ўтганмиз, таркибимизда ёш футболчилар кўп. Уларнинг бир камчилиги шундаки, икки ўйиндан сўнг учинчисига чарчаб қолмоқдалар ва тикланишлари қийин кечмоқда. Биз юқори натижа учун курашадиган жамоамиз ва улар кўп учрашувларда майдонга тушишлари лозим. Баъзи футболчилар ижарага кеди, бошқалари жароҳат олди ва уларнинг ўрнига ёшларни қўйишга мажбур бўлмоқдамиз.\n- Тимур Жўраев жамоага меҳнати сингган футболчи. Аммо унинг руҳияти анча тушкун, балки уни ижарага бериш керакдир?\n- Бошқа жамоага ўтиши учун имкон йўқ, чунки мавсумолди рўйхати топшириб бўлинган. Аммо унга руҳий жиҳатдан ёрдам бермоқдамиз, қўллаб қувватламоқдамиз. Имкон бўлиши ҳамоно балки шундай қилармиз. Уни ижарага бериб, жисмоний ва руҳий ҳолатини тиклаб олганидан сўнг жамоага қайтаришимиз ҳам мумкин. Тимур Жўраевнинг жуссаси баланд, маҳорати яхши ва бундай футболчилар ҳар доим етишиб чиқавермайди. Биз уни бир кунда йўқотиб қўйишимиз мумкин. Бунга йўл қўймаслигимиз лозим.\n- Мурод ака Жамшид Искандеров техник жиҳатдан кучли эканини хорижлик мутахассислар ҳам эътироф этмоқдалар. У ўзини янада яхшироқ кўрсатиши учун жамоа унга мос тактика танлаши керакми ёки у жамоага мослашиши лозимми?\n- Жамшид ҳақиқатан иқтидорли. Аммо у ҳали ўз устида кўп ишлаши керак. Мана шундай ўйинлар орқали маҳорати ошади. "Лаҳвия”га қарши кечган ўйинда жуссаси кичик бўлсада яхши ҳаракат қилди. Ўйинни бошқаришга ҳаракат қилди. Агар унга кўп имкон берсак, ўзини албатта кўрсатади. Футболчи бор иқтидорини очиши учун жамоадошлари ҳам унга яқин савияда бўлиши лозим. Круиффнинг бир гапи бор: "Агарда "Аякс”даги жамоадошларим бўлмаганда мен Круифф бўла олмасдим” деган. Биз Жамшиднинг жисмоний ҳолатини ҳам яхшилаш учун ҳаракат қиламиз.\n- Бизда дарвозабонлар муаммоси оғир. Масалан Игнатий Нестеров 18 ёшидаёқ асосий таркибда ўйнай бошлаган. Шундай экан, жамоанинг ёш дарвозабонларига имкон бериш керакмасмикан?\n- Бунинг имкони бор албатта. Ёш дарвозабонларимиз ҳам ўзини кўрсатмоқда. Аммо ҳамма нарсанинг ҳам ўз вақти бор. Масалан Рибкин ҳали ўйинини ўстириши керак. Унинг ўринбосарлар таркибидаги ўйинини кузатиб келмоқдамиз.\n- "Пахтакор”нинг ҳар бир ғалабаси қийин қўлга киритилмоқда. Бунга жароҳатлар ва захира ўриндиғи торлиги сабаб бўлмоқда. Шундай экан ижарадаги футболчиларни қайтаришни истамайсизми?\n- Мен албатта истайман. Қани эди Одил Аҳмедов қайтиб келса, жон дердик. Аммо ҳамма ўз шароитига қараб иш тутади. Мажбур бўлганимиз туфайли Егор Кримец ва Шерзод Каримовларни ижарага бервордик. Тўғри, Кубок, олий лига ва ОЧЛда иштирок этиш анча оғир. Биз шу ҳолатдан чиройли тарзда чиқиб кетишимиз лозим. Шунинг учун ҳам меҳнат қилмоқдамиз. Бу нарса қанчалик ўхшаш ёки ўхшамаслиги Яратганга боғлиқ. Агар мана шу таркибимизга икки йил тегмай туришса ва озгина кучайтирсак, ОЧЛ финалига чиққан бўлардик. Аммо шунга мажбурмиз, кимдир юқорироқ савиядаги жамоага кетишга мажбур бўлмоқда, бошқаси эса жароҳат олмоқда. Бироқ биз ишлашда давом этамиз.\n- Ёшлар ўртасидаги ЖЧ олдидан шу ойнинг ўзидаёқ бир қатор футболчилар кетадилар. Шу муаммо устида бош қотиряпсизми?\n- Албатта. Бу ҳақида анчадан буён ўйлаб келмоқдамиз. Имкон қадар клуб футболчиларимизни таркибда сақлаб туришга ҳаракат қилади. Аммо терма жамоа манфаатини ҳам унутмаслик лозим. Раҳбарият қандай қарор чиқарса, уни қабул қиламиз.\nКатегория: Sport yangiliklari | Просмотров: 604 | | Рейтинг: 5.0/1


3 январь, 2019, 15:26 434\n«Челси» Премьер Лиганинг навбатдаги турида «Саутгемптон»га қарши баҳс олиб борди ва унда кутилмаганда Сарри шогирдлари нурсиз дурангга имзо чекишди. Натижада лондонликлар қимматли очколарни йўқотди ва турнир пешқадамларини таъқиб қилишда, умуман чемпионлик пойгасидан борган сари чиқиб кетмоқда.\nCаррисмо «девори» мустаҳкамлигини йўқотмоқда\n«Челси» бошқарувига ёзда Сарри келганидан бери анча ижобий футбол намойиш қилмоқда. Конте қўли остидаги ҳимоявий услубдан янги босқичга кўтарилиб олишди.\nАммо «кўклар» шундан кейин ҳимояни ташкил қилишда оқсай бошлади. «Стэмфорд Бридж»да кечган учрашувнинг биринчи бўлимида лондонликлар 73 % натижа билан тўпга эгалик қилди. Тўққиз марта рақиб дарвозасини нишонга олди. Улар дарҳақиқат меҳмонлар дарвозабонини имтихондан ўтказишди.\nШунингдек, мезбонлар захира ўриндиғида кучли ҳужумчининг йўқлиги ҳам панд берди. Рубен Лофтус-Чик майдонни эрта тарк этишига тўғри келганида ўйинга Сеск Фабрегас туширилди.\nАммо бу ўзгариш «аристократлар»га наф келтирмади. 2019-йилни ҳам улар ўтган йилдагидек гол ура олмасдан бошлади. Қаторасига икки уй учрашувида ҳам бирорта гол уришнинг уддасидан чиқа олишмади.\nРальфнинг навбатдаги «революцияси»\n«Саутгемптон» жамоага деабрь ойида Ральф Хазенхюттл келганидан бери сезиларли ўзгара бошлади. Чоршанба кунги ўйин улар тўғри йўналишга чиқиб олганини кўрсатиб берди.\n«Арсенал»ни 3-2 ҳисобида мағлуб этган австриялик мураббий «Манчестер Сити»дан 3-1 ҳисобида доғда қолди. «Авлиёлар» мухлислари Гвардиола жамоасидан навбатдаги қақшаткич мағлубиятни кутишгани рост. Аммо ҳисоб биринчи даврадагидан анча камтарона бўлди.\nАммо «Саутгемптон» «Сити»га қарши ўйиндан керакли хулосаларни чиқарди ва улар каби ўйин услубига эга «Челси»га қарши бошқача ўйин кўрсатишди. Майдон эгаларига ташаббусни бериб қўйган меҳмонлар “кўклар”га муносиб қаршилик кўрсатишди. Сарри шогирдлари жарима майдончасига киришнинг йўлини топишганида ҳам «авлиёлар» ҳимояси яхши ҳаракатланди. Нголо Кантенинг хавфли зарбасини Майя Йошида йўққа чиқарганини эслатиб ўтиш кифоя.\nРальф жамоаси кучли рақибдан очко тортиб олганидан кейин мавсумни қутқариб қолиши учун шундай рухда давом этишлари шарт.\n«Челси» Пулишичнинг трансферини қайта ўйлаб кўриши зарур\nЧоршанба куни эрталаб қишки трансфер бозорининг дастлабки «бомбаси» содир бўлди. Лондонликлар «Боруссия Дортмунд» вакили Кристиан Пулишични 58 миллион фунтга сотиб олганини эълон қилди. Аммо 20 ёшли вингер мавсум якунигача яна дортмундликларга ижарага қайтарилди. У энди ёзда янги клубига келиб қўшилади.\nАммо «Челси» шу тариқа катта хатога йўл қўйди. Боиси Саррида жароҳатлар эпидемияси бошланган бир пайтда янги вакилини немис клубида қолдириш варианти яхши эмас. «Кўклар» аллақчон Педро, Виктор Мозес ва Хадсон-Одоиларсиз ўйнашга мажбур бўлиб келмоқда. Кечаги ўйинда таркибда вингер сифатида Эден Азар ва Виллианларгина қолишган.\n37-дақиқада эса Азар ягона соғлом вингер бўлиб қолди. Жароҳат олган Виллиан эса майдонни тарк этди.\nБразилиялик футболчининг ўрнига туширилган Лофтус-Чик ҳам қарангки жароҳат олиб майдонни эрта якунлади.\nХадсон-Одои яқин бир неча ҳафтани ўтказиб юбориши кутилмоқда.\nАнгус Ганн Англия термасига номзод!\nКечаги ўйин «Саутгемптон» дарвозабони Ангус Ганн учун муҳим аҳамиятга эга бўлди. У Премьер Лигадаги дебютини 23 ёшини қаршилаш арафасида амалга оширди.\n22 ёш ва 346 кунлик бўлган Ганн 2016-йилда Премьер Лигада дебют қилган Жордан Пикфорддан (21 ёш 315 кун) кейинги ёш посбонга айланди. Энди Ганн ҳам терма жамоада Пикфордга рақобатчилик қилиши мумкин.\nИстеъдодли ёш дарвозабон ўтган йили ёзда «Манчестер Сити»дан келиб қўшилганди. Ўтган мавсумни эса у Чемпионшип вакили «Норвич Сити»да ижарада ўтказганди. «Авлиёлар» сафида эса Лига Кубогининг уч ўйинида майдонга тушишга муваффақ бўлди.\nПремьер Лигада бирорта ўйин ўтказмаган Ганн учун кечаги «қуруқ ўйин» анча яхши натижа ҳисобланади. Боз устига у Азарнинг икки аниқ зарбасини қайтариб сейв ижро этди.\nЎйиндан олдин жамоа бош мураббийи уни «Дерби Каунти»га қарши ўйинда ҳам асосий таркибда тушишини тасдиқлади. Аммо «Челси»га қарши кўрсатган маҳоратидан кейин ўз омадини яна синаб кўриши аниқ.\nСарри хали яхши урнашиб олмаганлигини куриниб турибди\nСаррининг йўл қўйган уч асосий хатоси!


Алан Жонстон озод бўлди\n22 апрел 2021, Тошкент вақти: 23:19\nАваз Алиев Қарийб тўрт ой мобайнида Ғазо минтақасида жангарилар қўлида гаровда бўлган “Би-Би-Си” мухбири Алан Жонстон 4 июль куни “Ҳамас” ҳаракатининг бевосита иштирокида озод қилинди.\nЖаҳоннинг барча етакчи телеканаллари Алан Жонстон ва “Ҳамас” етакчиси Исмоил Хония учрашувини намойиш этди. Мазкур учрашув чоғида Алан Жонстон уни озод этишда иштирок этган барча фаластинликларга миннатдорлик билдирди.\n“Сўнгги 16 ҳафта менинг ҳаётимда энг оғир кунлар бўлди. Реал ҳаётдан тортиб олиниб, ўзимни тириклай кўмилгандай ҳис қилдим. Ҳаракатини олдиндан айтиб бўлмайдиган ўта хавфли шахслар қўлида бўлдим. Буларнинг ҳаммаси қачон ва қандай якун топишини билмай яшаш ҳам мен учун даҳшат эди”, - деди Алан Жонстон.\nЖонстоннинг билдиришича, у доимий равишда занжирбанд сақланган, бироқ жангарилар унга яхши муомалада бўлган.\nАлан Жонстон 12 март куни Ғазода қуролланган номаълум шахслар томонидан ўғирлаб кетилган эди. Ҳеч қанча вақт ўтмай “Ислом армияси” гуруҳи журналистнинг ўғирланиши учун жавобгарликни ўз зиммасига олиб, Буюк Британиядаги мусулмон маҳбуслар озод этилмаса, Алан Жонстонни ўлдириш билан таҳдид қилганди.\n“Ҳамас” ҳаракати уч ҳафта муқаддам Ғазодаги назоратни ўз қўлига олгандан сўнг Алан Жонстоннинг озод этилиши учун барча имкониятларни ишга солишини маълум қилган эди.\n“Ҳамас” расмийларининг айтишича, А.Жонстон уни гаровда ушлаб турган жангарилар томонидан ҳеч қандай шартларсиз озод этилган.\n“Ҳамас” етакчиси Исмоил Хония мухбир озод этилганидан мамнун эканини билдирди.\n“Бу иш амалга оширилиши учун жиддий ва оғир меҳнат сарфланди. Бунга биз соғлом фикр ва ақл билан ёндашдик. Буларнинг барчаси фаластинликлар фойдаси учун яхши якун топди”, - деди Исмоил Хония.\nШотландияда журналистнинг ота-онаси Граҳам ва Маргарет Жонстонлар, шунингдек, Лондонда “Би-Би-Си”нинг янгиликлар бўлими раҳбари Ҳелен Боаден Алан Жонстонни қўллаб-қувватлаган барчага миннатдорлик билдирди.\n“Аланнинг эсон-омон озод этилганидан бениҳоя хурсандмиз. 114 кунлик тутқинликдан сўнг унинг озод этилишига ўз ҳиссасини қўшган ва чарчоқ нималигини билмай ҳаракат қилган барча шахсларга раҳматлар айтамиз. Ҳақиқатдан ҳам бу оғир синов бўлди. Биз умуман кўрмаган одамларнинг Аланни қўллаб-қувватлаши бизга қўшимча куч бағишлаб турди”, - деди Ҳелен Боаден.


Фотогалерея: Евро-2020да жамоалар қандай дизайндаги либосларда ўйнайди?\n11 июнь, жума оқшомида барчамиз интиқлик билан кутган Европа чемпионати старт олади. Жамоаларнинг кучли ва кучсиз тарафлари ҳақида таҳлилларда санаб ўтдик. Олдимизда қандай турнир кутиб тургани ва қандай жамоаларнинг ўйинларини томоша қилишимиз ҳақида тасаввурга эгамиз. Келинг, энди қитъа биринчилигида миллий жамоалар қандай дизайндаги либосларда майдонда ҳаракат қилишларини билиб оламиз.\nТуркия - «Nike»\nИталия - «Puma»\nУэльс - «Adidas»\nШвейцария - «Puma»\nДания - «Hummel»\nФинландия - «Nike»\nБельгия - «Adidas»\nРоссия - «Adidas»\nНидерландия - «Nike»\nУкраина - «Joma»\nАвстрия - «Puma»\nШимолий Македония - «Jako»\nАнглия - «Nike»\nХорватия - «Nike»\nШотландия - «Adidas»\nЧехия - «Puma»\nИспания - «Adidas»\nШвеция - «Adidas»\nПольша - «Nike»\nСловакия - «Nike»\nВенгрия - «Adidas»\nПортугалия - «Nike»\nФранция - «Nike»\nГермания - «Adidas»


Ўзбекистон, 13 март 2011\n22 сентябр 2019, Тошкент вақти: 21:42\nякшанба 13 март 2011\nЎзимизнинг Санобар опа\n12 март куни Москвада таниқли журналист, Марказий Осиё ва Кавказ бўйича жаҳон бўйлаб тан олинган эксперт Санобар Шерматова билан видолашув маросими бўлиб ўтади. Яқинларининг айтишича, маросимдан сўнг марҳума ватани Ўзбекистонга олиб кетилади ва 13 март куни Тошкентдаги Чор минор қабристонида дафн этилади.\nЯпониядаги зилзилага гувоҳ бўлган ўзбек ҳикояси\n11 март куни Японияни титратган зилзила ва цунамини Японияда ишлаётган ва ўқиётган ўзбекистонликлар ҳам бошдан кечирди. Улардан бири билан зилзила рўй бераётган пайтда боғланишга муваффақ бўлдик.\nМустақилликнинг 20 йили Эрк фаоли тақдирида\nЭрк фаоли Баҳодир Қамбаров тақдири Ўзбекистонда мухолифат топталишининг ëрқин намунасидир.\nСаҳродаги хазина - Нукус музейининг ноëб коллекцияси қайга кетди?\n11 март куни Ню Йоркнинг машҳур Greenwich Villageда “Тақиқланган санъат саҳроси” деб номланган ҳужжатли филм тақдимоти бўлди. Америкалик киночилар суратга олган бу филмда Ню Йоркдан минглаб чақирим олисда¸ Қизилқум чўлларида жойлашган Нукусдаги Игор Савицкий коллекциясининг ҳузун тақдири ҳикоя қилинади.\nМосква муҳожир оилаларига ёрдам беришни ваъда қилмоқда\nМосквага қонунан меҳнат қилгани келган ва меҳнат шартномаси асосида ишлаётган муҳожирларга ижтимоий ёрдам берила бошланади. Москва ҳукумати ишлаб чиқаётган қонунга кўра, меҳнат муҳожирларига жумладан, тиббий суғурта, болаларига ёрдам пуллари ва бошқа имтиёзлар тақдим этилиши кўзда тутилган.\nЎзбеклар ўзгаришни ўзларидан бошлаши керак\n"Эркин микрофон"га Россиядан қўнғироқ қилган меҳнат муҳожири шу кунларда Озодлик мухлислари муҳокама қилаётган ва ўзбек жамияти учун долзарблиги кундан-кунга ошиб бораётган ўзбек аёлларининг фоҳишаликка кириб кетаётгани муаммоси ҳақида гапирар экан, ўзгаришларни ўзимизда бошлашимиз керак, дейди.\nСаъдиев: Ўзбекиcтондаги бинолар зилзилабардош\nЯпонияда юз берган зилзила мамлакатнинг зилзиладан огоҳлиги ва иморатларнинг зилзилабардошлиги учун синов бўлди. Хўш, 1966 йил Тошкентда, 1977 йилда Газлида ҳалокатли зилзиларни бошдан кечирган Ўзбекистонда табиий офатлар омили қурилаëтган биноларда қанчалик ҳисобга олинади?\nЎзбекистонда энди IWPR ёпиқ сайтлар рўйхатига тушди\nЎзбекистонда ёпиқ сайтлар рўйхатига яна бир Инетрент саҳифаси қўшилди. 12 март – Интернет цензурасига қарши ҳалқаро кун арафасида маркази Лондонда жойлашган Уруш ва тинчликни ёритиш институти (IWPR) веб-саҳифаси тўсиб қўйилди.\nЖурналистлар суди Twitter сабабли бошқа кунга қолдирилди\nЖурналистлар Саодат Омонова ва Малоҳат Эшонқуловаларнинг даъво аризаси бўйича суд маҳкамаси Озодликда эълон қилинган мақола туфайли бошқа кунга қолдирилди. Журналистлар Ўзбекистон телерадиокомпанияси устидан судга берган аризаларини кўриб чиқиш пайшанба куни давом этиши керак эди.\nЎзбекистонда диний жамоалар устидан назорат яна кучайди\nЎзбекистон ҳукумати диний ташкилотлар устидан назоратни кучайтириш қарорини диндан сиёсий ҳамда террорчилик мақсадларида фойдаланаётган ноқонуний гуруҳлар фаолиятига чек қўйиш билан изоҳламоқда. Хабарларга кўра, ҳозирда мамлакатда расман рўйхатдан ўтмаган диний жамоаларни аниқлаш ишлари бошланган.\nТошкентда йирик дўконларни ëпиш давом этмоқда\nЎзбекистонда турк тадбиркорларига қарашли савдо тармоқлари ва тўқимачилик корхоналари ëпилгани ортидан Тошкентдаги Comfort LTD Ўзбекистон - БАА қўшма корхонасига тегишли Комфорт-Элит дўконлар тармоғи ҳам солиқ ва божхона тўловларини тўламаганлик айби билан ëпиб қўйилди.\nАфғонистонлик ўзбек дўмбирачиси\nУзоқ ўтмишдан бери афғонистонлик ўзбеклар орасида дўмбира чалиш ривожланиб келган. Ҳозирги кунда ҳам ўзбек дурадгорлар Афғонистон шимолида дўмбира ясаш касби билан шуғулланадилар.


ЧОРВАЧИЛИК — ФАРОВОНЛИК МАНБАИ (Иккинчи мақола) - Ўзбекистон Республикаси Қишлоқ хўжалиги вазирлиги\nЧОРВАЧИЛИК — ФАРОВОНЛИК МАНБАИ (Иккинчи мақола)\nШу боис давлатимиз раҳбарияти чорвачиликни ривожлантириш, чорва моллари бош сонини кўпайтириш, маҳсулдорлигини ошириш, соҳада самарадорликка эришишга жиддий эътибор қаратмоқда. Ўзбекистон Республикаси Президентининг 2006 йил 23 мартдаги «Шахсий ёрдамчи, деҳқон ва фермер хўжаликларида чорва молларини кўпайтиришни рағбатлантириш чора-тадбирлари тўғрисида»ги ҳамда 2008 йил 21 апрелда қабул қилинган «Шахсий ёрдамчи, деҳқон ва фермер хўжаликларида чорва моллар кўпайтиришни рағбатлантиришни кучайтириш ҳамда чорвачилик маҳсулотлари ишлаб чиқаришни кенгайтириш борасидаги қўшимча чора-тадбирлари тўғрисида»ги қарорлари бу йўлда муҳим дастуриламал бўлиб хизмат қилмоқда.\nЧорвачилик соҳасида амалга оширилаётган кенг кўламли ишлар самараси ўлароқ кейинги беш йилда қорамоллар бош сони 129, гўшт етиштириш 128, сут маҳсулотларини ишлаб чиқариш 127 фоизга ошиб, чорвачиликда ялпи маҳсулдорлик 133 фоизга кўпайди.\nЖорий йил бошида чорвачилик маҳсулотлари ишлаб чиқаришни кўпайтириш бўйича махсус Дастур қабул қилиниб, ижросини таъминлаш қатъий назоратга олинди. Унга кўра, чорвачилик маҳсулотлари ишлаб чиқаришни 2010 йилга нисбатан 112 фоизга оширишнинг аниқ чора-тадбирлари белгиланган.\nДастурда лойиҳани амалга оширувчи ҳар бир ҳудуд, ҳар бир туман, ҳар бир фермер хўжалиги, маҳаллалар, корхона ва ташкилотлар, уларнинг молиялаштириш манбалари, моддий-техника ресурслари, асбоб-ускуналарни етказиб берувчи ташкилотлар, лойиҳаларни ишга тушириш ва дастлабки маҳсулот ишлаб чиқариш муддатлари, олинадиган умумий маҳсулот ҳажми, яратиладиган иш ўринлари аниқ ҳисоб-китоб қилинган.\nДастур доирасида 3 мингдан ортиқ лойиҳа амалга оширилиши кўзда тутилган бўлиб, бунинг учун 300 млрд сўмга яқин маблағ ажратилади. Ўтган қисқа вақт давомида 1700 га яқин лойиҳа ишга туширилди. Шуларнинг 350 га яқини қорамолчилик, 650 дан ортиғи паррандачилик, қарийб 400 таси балиқчилик, 200 дан ортиғи асаларичилик соҳасидаги лойиҳа тўлиқ молиялаштирилиб, дастлабки маҳсулот бера бошлади.\nШу ўринда таъкидлаш жоизки, чорвачиликнинг энг асосий тармоғи бўлган қорамолчиликни ривожлантиришнинг устувор йўналишларидан бири — бу ҳар бир туманда ихтисослашган хўжаликларни ташкил этишдир. Уларда чорва моллари наслини яхшилаш ҳисобига маҳсулдорлигини ошириш, озуқа базасини яратиш, сервис хизматлари кўрсатишни такомиллаштириш, ишлаб чиқарилган маҳсулотларни қайта ишлаш ва тизимли равишда истеъмол учун етказиб бериш йўлга қўйилади.\nҲозирги кунда Сирдарё вилоятида бу борада эътиборга молик ишлар амалга оширилмоқда. Вилоятнинг деярли барча туманларида бўрдоқичиликка ихтисослашган хўжаликлар ташкил этилиб, уларга етарлича экин майдонлари ажратилган, омихта ем маҳсулотлари тизимли равишда етказиб берилмоқда. Бу бозорларга арзон нархларда гўшт маҳсулотларини доимий етказиб беришга имконият яратяпти.\nАҳоли, деҳқон ва фермер хўжаликларидаги чорва моллари наслини яхшилашнинг ягона усули сунъий уруғлантириш тизимини яхши йўлга қўйишдир. Бу чорва молларининг маҳсулдорлигини ошириш, пировардида даромадни кўпайтириш ҳисобига аҳоли фаровонлиги юксалишига хизмат қилади. Ҳозирги кунда бу борада кенг кўламли ишлар амалга оширилмоқда.\nЖорий йилда 1 млн 480 минг бошга яқин сигир ва таналарни сунъий уруғлантириш режалаштирилган бўлиб, ўтган давр мобайнида 750 мингдан кўпроғи суъний уруғлантирилди.\nЧорвачиликдаги яна бир муҳим масала мустаҳкам озуқа базасини яратишдир. Қабул қилинган Дастурда жорий йилда чорва озуқа базасини мустаҳкамлаш мақсадида 374,3 минг гектар суғориладиган ер майдонларига озуқа экинлари жойлаштириш белгиланган. Шу мақсадда 46 минг гектарга баҳорги беда, 129 минг гектарга силос учун маккажўхори, 13 минг гектарга хашаки лавлаги экилди.\nЧорва моллари, айниқса парранда бош сони кескин кўпаяётганлигини инобатга олиб, уларни етарли озуқа билан таъминлаш мақсадида ҳар бир туманда барча фермер хўжаликлари кесимида озуқабоп экинларни экиш дислокацияси ишлаб чиқилди. Улар зарур ёнилғи-мойлаш маҳсулотлари, минерал ўғитлар, уруғлик, банк кредитлари билан таъминланди.\nКейинги йилларда юртимизда етти хазинанинг бири — паррандачиликни ривожлантириш борасида эътиборга молик ишлар амалга оширилмоқда. Аҳолини парранда гўшти ва тухум билан тиббиёт меъёрлари талаби даражасида таъминлашга алоҳида эътибор бериб келинаётир. Бу борада қатор истиқболли лойиҳалар амалаётга жорий этиляпти.\nШу ўринда бугунги кунда аҳоли хонадонларида саноат усулида парранда боқишни ташкил этиш орқали янги иш ўринлари яратилаётганлигини айтиб ўтиш жоиз. Хонадонида саноат усулида парранда боқувчи оилаларни деҳқон хўжалиги сифатида рўйхатдан ўтказиб, уларга 3–6 фоизли имтиёзли кредитлар ажратиш йўлга қўйилди. Бу борада Олтинкўл, Жалақудуқ, Урганч, Самарқанд, Бешариқ туманларида амалга оширилаётган ишлар диққатга сазовордир.\nПаррандачиликда амалга оширилаётган лойиҳалар асосан тухум йўналишига ихтисослашган бўлиб, келгусида аҳоли хонадонларида гўшт йўналишидаги товуқларни боқишни йўлга қўйиш бўйича аниқ манзилли дастурлар белгилаб олинди. Бу бозорларимизга мол ва қўй гўштига муқобил бўлган парранда гўштини кўпроқ етказиб бериш орқали нарх-навони пасайтириш имконини беради.\nҲозирги кунда барча туманларда битта маҳалладан 100 та хонадон танлаб олиниб, уларга гўшт йўналишида жўжалар етказиб берилди. Ҳисоб-китобларга кўра, республикамизнинг 169 та туманидаги танлаб олинган оилаларда ўртача 50 бошдан парранда боқилса, йил охиригача камида 1000 тоннага яқин парҳез парранда гўшти ишлаб чиқарилади.\nПаррандаларнинг ҳар хил касалликларга чалинишининг олдини олиш бўйича таъсирчан чоралар кўрилмоқда.\nҲар бир ҳудудда паррандачилик фермер хўжаликлари ва аҳоли учун тўлиқ рацион талабларига жавоб берадиган, парранда ёши, маҳсулдорлиги, йўналишига қараб озуқа таркиби мувофиқлаштирилган емларни, озуқа сифатини сақлай оладиган ихчам қопларда, ойига 1000–2000 тоннагача маҳсулот ишлаб чиқарадиган, илғор технологияларга асосланган ем тайёрлаш кичик заводларини ишга тушириш режалаштириляпти. Шунингдек, жойларда аҳоли хонадонларида боқиладиган паррандалар учун кичик ҳажмдаги пакетларда (5–20 кг) тайёр ем сотадиган ихтисослашган шохобчалар ташкил этилади.\nКейинги йилларда мамлакатимизда балиқчиликни ривожлантириш борасидаги ишлар ўзининг ижобий натижаларини бермоқда. Йирик сув ҳавзалари, сув омборлари, ҳатто, фермерларнинг шийпонлари яқинидаги кичик ҳовузларга чавақчалар ташланиб, балиқ етиштиришни кўпайтиришга катта эътибор берилмоқда. Яна бир гап. Ҳозирги кунда жойларда кичик ҳажмли стеклопластик бассейнларда жадаллашган усулда балиқ етиштириш ҳам йўлга қўйилмоқда.\nДастур бўйича бу йил сунъий ва табиий ҳавзаларга 21,2 млн дона балиқ чавоқлари ташланди. Ҳисоб-китобларга кўра, мавсумда 18 минг тонна балиқ ишлаб чиқариш имкони мавжуд. Бошқача айтганда, ўтган йилга нисбатан қарийб 7,5 минг тонна кўп балиқ овланади.\nЖорий йил 6 ойи мобайнида ўтган йилнинг шу даврига нисбатан 111,8 фоиз ўсишга эришилди.\nФермер хўжаликлари ва табиий кўлларни ижарага олган корхоналарни замонавий технологик воситалар билан жиҳозлаш, гранулаланган омухта ем, минерал ўғитлар ва мавсумий айланма маблағлари учун тижорат банклари томонидан 8 млрд сўм кредит ажратилиши режалаштирилган.\nБундан ташқари, жорий йилда балиқчилик хўжаликларига 4000 тонна минерал ўғит ажратиш ва уларни олиш учун етарли банк кредитлари билан таъминлаш йўлга қўйилди. Бу сув ҳавзаларини ўз вақтида ўғитлаб, маҳсулдорликни оширишга имкон яратди. Ваҳоланки, ўтган йили балиқчилик хўжаликларига бир килограмм ҳам ўғит ажратилмаган эди.\nЖорий йилнинг ўтган даврида 2341 гектар сунъий сув ҳавзасида 514 та балиқчилик хўжалиги ташкил этилди. Интенсив технологиялар асосида 400 дан ортиқ сунъий ҳавза ишга туширилди, шу жумладан 46 та стеклопластик бассейнлар ўрнатилди. Буларнинг барчаси халқимизнинг балиқ ва балиқ маҳсулотларига бўлган эҳтиёжини тўлароқ қондириш имконини беради.\nМамлакатимизнинг иқлим шароити чорвачиликнинг яна бир муҳим соҳаси — асаларичиликни ривожлантириш учун жуда қулай. Эрта баҳордан то кеч кузга қадар асалари оилаларидан мўл ва сифатли асал олиш мумкин. Шу боис кейинги йилларда асаларичиликни ривожлантиришга катта эътибор бериляпти. Соҳани ривожлантиришга қаратилган дастурда маҳсулот етиштиришни кўпайтириш борасидаги вазифалар белгилаб олинди.\nДастурга кўра, жорий йилда янгидан асаларичилик билан шуғулланадиган 932 та субъект, жумладан, 779 та шахсий ёрдамчи ва деҳқон хўжаликлари, 152 та фермер хўжаликлари ташкил этиш режалаштирилган.\nШахсий ёрдамчи ва деҳқон хўжаликларини ташкил этиш борасида жойлардаги ишчи гуруҳлари ва маҳаллий ҳокимиятлар билан биргаликда асаларичилик соҳасига қизиқадиган, талабгор шахсларни аниқлаш, уларнинг ариза ва талабларини ўрганиб тегишли ҳужжатларни расмийлаштириш ҳамда рўйхатдан ўтказиш ишлари олиб борилмоқда.\nАсаларичиликка ихтисослашган фермер хўжаликларини ташкил этиш бўйича жойларда туман ва вилоятлар ҳокимликлари томонидан тегишли чора-тадбирлар белгиланиб, уларга асалари оилалари ва жиҳозларни сотиб олиш учун кредит маблағлари ажратиш ишлари амалга оширилмоқда.\nАсал маҳсулотларини қайта ишлаш ва экспорт қилиш мақсадида 2011 йилда жами 9 та замонавий технология асосида кичик қайта ишлаш, 12 та асаларичилик жиҳозларини ишлаб чиқариш цехлари ҳамда аҳоли зич жойлашган шаҳар ва туман марказларида савдо дўконларини ташкил этиш ишларини амалга ошириш бўйича тегишли чора-тадбирлар белгиланган.\nЧорвачиликни ривожлантириш дастурида белгиланган бу лойиҳаларни амалга ошириш орқали халқимиз дастурхонига арзон ва сифатли маҳсулотларни етказиб бериш каби муҳим вазифани бажаришга эришилади.


7 рақами остида туғилган инсонлар - Tushlar-tabiri.uz\n7 рақамини жуда кўпчилик яхши кўради ва уни баҳт, омад рамзи, деб билади. Шунингдек, мазкур рақам деҳқончилик ва ҳосилдорлик рамзи ҳамдир. Ушбу кунда туғилганлар меҳрибон инсонлар бўлиб, бошқалардан жамиятда йетакчилик, раҳбарлик сифатлари билан ажралиб турадилар.\nУлар яқинларига совға сотиб олиш ва уларнинг кўнглини топишни яхши кўрадилар. Барча байрам ва тадбирлар ташкилотчилигини зиммаларига оладилар ва бу ишни зўр иштиёқ билан бажарадилар. Бундайларнинг бошқаларга ишонишлари жуда қийин ва шу боис ҳам дўстлари сони салмоқли. Ҳақ бўлиш – бўлмасликларидан қатий назар, ўзгалар билан талашиб тортишишни, бошқаларни камчиликлари учун ҳақорат қилишни муносиб, деб биладилар.\nМақтовларни қанчалик ҳуш кўришмасин, танқидни шунчалик кўтаролмайдилар. Улар кўримсиз, киши этиборидан четда қолган жойларга сиғмайдилар. Бирор иш ўзларининг зарарига кетаётган бўлса – да, мағрур бошларини асло эгмайдилар.\nМаслаҳатларига қулоқ тутинг\nУлар энг яхши маслахат берадиган ишчилардир. Жуда ҳиссиётчан. Пулни яхши кўрадилар, ҳаётларида уни биринчи ўринга қўймасаларда, асаб ва хотиржамликни таминловчи восита, деб биладилар. Агар ўзларидан кимдир қарз сўраса, ўзида пул бўлмаса – да, топиб беради. Шунинг учун ҳам бошқаларда улар пулсиз юрмайди, деган тасаввур пайдо бўлади.\n7 рақами соҳиблар ҳамма соҳада йетакчи, чунки улар ўзларига нисбатан талабчанликни ҳеч қачон йўқотмайдилар ва бошлаган ишларини оҳирига йетказмасдан қўймайдилар. Туғилган санаси 7 рақами билан боғлиқ инсонларга ҳос энг муҳим ҳусусият – улар доим севиб – севилиб яшайдилар. Алданишлари мумкин, лекин улардаги бу кўнгилсизлик узоқ вақт давом этмайди.\nТабиатан оғир, босиқ бўлсаларда, севган инсонлари билан очилиб-сочилиб гаплашадилар. Аёллар ҳам, эркаклар ҳам турмушда ўзлари учун белгилаб қўйилган барча ишларни бир-бирлари учун ситқидилдан бажарадилар. Буни бурчлари юзасидан эмас, азбаройи бир-бирларига муҳаббатлари юзасидан деб тушиниш керак.\nМуносабатларда жиддий бўлинг\nУлар учун майда чуйда нарсанинг ўзи йўқ. Ва бундай инсонлар билан муносабатга жиддий қаралмаса, иккинчи томонга қийин бўлиши мумкин. Шунингдек, севги бобида аёллар ҳам, эркаклар ҳам бўлажак турмуш ўртоқларига нисбатан жуда талабчандир.\nУлар севги муносабатларига ақил нуқтаи назаридан ҳам қарайдилар. Айниқса, аёллар ўзларидан кучли бўлмаган эркакларни севолмайдилар, эркаклар эса танлаган аёлларидан ҳар жиҳатдан мукммаликни талаб қиладилар. Табиатан жуда хушчақачақ ва хушмомила. Лекин бироз тартибсизроқ. Ялтироқ нарсаларга ниҳоятда ўч бўлишади.\nИнтелектуал салоҳияти юксак. Жуда кўп ўқишади. Дўстлари билан ҳар қандай масалада келишиб кета оладилар ва айтиш жоизки, улар ҳақиқий дўстдирлар. Бундайлар бошқалардаги ҳалоллик, тежамкорлик, ҳақиқатпарварлик ва мардликни улуғлайдилар.\nБарча ишларда мустақил инсон\nБирор масалани ҳал қилиш керак бўлганда бошқаларнинг олдига югуриб боришмайди – ҳаммасини ўзлари ҳал қиладилар. Ишларини тартибсизлик билан бажарадилар. Уйнинг, дераза ва ромларини тозалиги уларнинг ҳаёти учун муҳим аҳамиятга эга эмас. Ўз ҳаётларида ҳаммаси тўла-тўкис бўлишини исташади ва уларнинг базилари бундай тўкисликка эришадилар ҳам.\nМазкур рақам соҳиблари ҳамма вақт танлашади: йейишда, ичишда, кийинишда ва, ҳатто севгида ҳам… Танқидни ёқтирмайдилар, шунинг учун камчилик ва нуқсонларини уларга ширинсўз ва хушмуомалалик билан тушунтириш керак. Улар баҳтга ҳам, баҳцизликка ҳам одамнинг ўзи сабабчи бўлади, деб ҳисоблашади.\nОдамларнинг ожизликларига ачинишдан кўра, уларнинг устидан кулишлари мумкин. Бу уларнинг тошбағирликларидан эмас, балки ҳамма муваффақиятга ўз кучу билан эришганликлари ҳамда инсон ўз ҳаракати билан истаган нарсасига эришиши мумкинлигига ишонганликларидандир.\nХиёнатни асло кечиришмайди. Бир умр гап-сўзга қолиб яшашлари мумкин, аммо бир умр алданиб яшолмайдилар. Улар шундай кучли ҳарактердаги инсонларки, ақл ва ҳисиётларини мужассам этган ҳолда қарор қабул қила оладилар ва камдан-кам ҳолларда адашадилар.


Макка ва Мадинада истисқо намози ўқилди (фото) | Azon.uz - Ахборот-таҳлилий портал\n1108 13:05 21.11.2020\nМакка ва Мадинада ўқилган истисқо намозига умра учун келган зиёратчилар ҳам қўшилди. Шунингдек, Масжидул ҳамрода адо этилган истисқо намозида Макка волийси Холид ибн Файсал ҳозир бўлди.\nИстисқо дуо қилиб Аллоҳдан сув сўраш учун жамоат билан суннат бўлган намоздир. Агар одамлар якка ҳолда ўқисалар, жоиздир. Чунки истисқо дуо ва истиғфордир. Унда хутба қилинмайди ва дуони қиблага юзланиб қилинади. Имом тўнини тескари қилиб олади, қавм эса бундай қилмайди. Зиммийлар истисқо намозида ҳозир бўлишмайди.\n“Истисқо” арабча сўз бўлиб серобчилик, суғориш талаб қилиш маъносини англатади.\nМахсус Макка Мадина Умра Истисқо намози\n233 10:00 28.02.2021\n895 09:00 28.02.2021\n423 08:34 28.02.2021\n298 21:00 27.02.2021\n1837 20:00 27.02.2021\n215 19:00 27.02.2021


Роналду атрофидаги гўзаллар ёҳуд “вой мани ойимчаларим-эйй…” (Ким Кардашьян,Ирина Шейк топ рўйхатда ) – AllSportuz.com\nРоналду атрофидаги гўзаллар ёҳуд “вой мани ойимчаларим-эйй…” (Ким Кардашьян,Ирина Шейк топ рўйхатда )\nМавзуга доир: Америкалик модель Ким Кардашьян рингда (видео)\nПрофессионал футболчи мақомига эришган Роналдунинг илк муҳаббати. Жордана – «Спортинг» клуби собиқ футболчиси Марио Жарделнинг синглиси. У Криштиану билан 2003 йилда танишган. Уларнинг романтикаси атиги бир неча ой давом этди. Аниқроғи, ёшлар шунга мажбур бўлишди, чунки Роналду Манчестерга кўчиб ўтди, Жордана эса Лиссабонда қолишни маъқул кўрди.\nБу соҳибжамолни яхши танийсиз: Криштиану рус модели билан беш йил мобайнида – 2010 йилдан 2015 йилгача учрашиб юрган. Кўпчилик ҳозирда Роналду ва Шейкнинг романтикасини «класс олиш учун ҳийла-найранг» – ўзаро манфаатли реклама учун сохта муҳаббат деб таъкидлайдилар. Россиялик телебошловчи Виктория Боня шундай дейди: «Ҳозирги аёллар ҳамма нарсага тайёр. Модель Ирина Шейк ва футболчи Криштиану Роналду ўртасида беш йиллик шартнома имзоланди. Кейин муддат тугади ва улар ажралишди. Спортчининг янги қаллиғи, билишимча, у билан айнан бир хил битим тузган. Аммо мен бундай тақдирни ўзимга раво кўрмайман. Тўлақонли оила ва ҳақиқий турмуш ўртоғим бўлишини хоҳлайман».\nМавзуга доир: Криштиану Роналдунинг қалбини забт этган татар ёҳуд шайхлардан бўлган Ирина Шейк ким?\nКриш Шейкдан айрилганидан кейин «Реал» клуби телеканали бошловчисини «ўраш»га тушди. Виллалон билан «галактикос»нинг энг яхши футболчиси ўртасидаги муносабатлар узоққа чўзилмади – стартдан бир неча ой ўтгач, жуфтлик ажрашишга қарор қилишди. Кўп ўтмай Роналду Люсия билан ораларида хизмат муносабатларидан бошқа ҳеч нарса бўлмаганини айтиб, миш-мишларни рад этди.\n«Мисс Испания-2014» танлови ғолибаси 2016 йилда Роналду билан ишқий муносабатда бўлган. Бошқа кўплаб қизлардан фарқли ўлароқ, Кордеро билан футболчи омма олдида кўриниш берди. Уларнинг биргаликда тушган фотосуратларини интернетда топиш осон. Аммо бундай мақомли хоним билан ҳам Криштиану узоқ вақт учрашмаган – у фақат шон-шуҳрат учун у билан ҳамнафас бўлганига ишонган ҳолда, 2016 йилнинг ўзида уни ташлаб кетган.\nPrevious Фаҳш ва расвогарчиликка аралашиб кетаётган ғарб футболи (фақат катталар ўқиши керак бўлган фикр)\nNext Моуриньо Аҳад Қаюмни доғда қолдирди…\nЭри ярим кечаси ухлатмайдиган аёл ҳасрати: “Сени ер ютсин, Месси!..”


ЯТТ қурилиш материалларини сотишлари, пластик дераза ва эшиклар тайёрлашлари мумкин эмас | NORMA.UZ\nЯТТ қурилиш материалларини сотишлари, пластик дераза ва эшиклар тайёрлашлари мумкин эмас\n2019 йил 1 январдан янги Хусусий тадбиркорлар юридик шахс ташкил этмасдан шуғулланиши мумкин бўлган фаолият турлари рўйхати кучга киради (ВМнинг 22.10.2018 йилдаги 850-сон қарори).\nЭслатиб ўтамиз, август ойида амалдаги Рўйхатга тузатишлар лойиҳаси муҳокама қилинган эди. Унда 8 та фаолият турини чиқариб ташлаш таклиф қилинган эди (батафсил қаранг). Жамоатчилик танқидий муносабат билдирди, муҳокама вақтида (15 кун, таҳр.) 16 та таклиф тушди. Асосан, шарҳловчилар якка тартибдаги тадбиркорларнинг (кейинги ўринларда – ЯТТ) бугунги кунда рухсат этилган у ёки бу фаолиятини бекор қилишга қарши сўз юритганлар. Қайд этиш жоизки, уларнинг фикр-мулоҳазалари эътиборга олинди ва қабул қилинган таҳрири лойиҳадан жиддий фарқ қилади.\nДемак, кейинги йилнинг бошидан ЯТТ фаолиятида нималар ўзгаради.\nБиринчидан, улар томонидан қурилиш материаллари, цемент, шифер, ёғоч ва ёғоч маҳсулотлари сотилишига тақиқ жорий этилмоқда. Бунда алкоголли ва тамаки маҳсулотлари, нефть маҳсулотларининг барча турлари, қимматбаҳо металлар ва қимматбаҳо тошлардан ясалган буюмлар ёхуд бундай материаллар қўлланилган буюмлар, аудиовизуал асарлар, фонограммалар ва ЭҲМ учун яратилган дастурлар, янги импорт автомобиллар ва фармацевтика товарларини сотишга ҳозир амалда бўлган чекловлар сақланиб қолади.\nИккинчидан, товарларни импорт қилиш ва кейинчалик уларни сотиш шарти қўйилди - олиб кирилаётган товарларнинг нархи бир ойда 5000 АҚШ доллари эквивалентидан ошиши мумкин эмас.\nТаҳририятдан: янги таҳрирдаги Рўйхатни синчиклаб ўрганиш чоғида ЯТТ томонидан ўсимлик мойининг сотилиши имконияти тўғрисидаги савол юзага келиши мумкин. Ҳозирги вақтда аҳолига ўсимлик мойини фақат юридик шахс шаклидаги чакана савдо ташкилотларига стационар савдо шохобчалари орқали сотишга рухсат берилган (ВМнинг 4.09.1998 йилдаги 378-сон қарорининг 1-банди 2-хатбошиси). Тегишинча, амалдаги Рўйхатнинг 1-бандида ўсимлик мойи – истисно (ЯТТ томонидан сотилиши мумкин эмас).\nТасдиқланган янги таҳририда эса 1-бандда (озиқ-овқат ва ноозиқ-овқат товарлари билан чакана савдо қилиш) у истиснолар жумласида йўқ, бироқ 5-бандда (товарларни импорт қилиш ва улар билан чакана савдо қилиш) – мавжуд. Эҳтимол, келгуси йилдан бошлаб ЯТТ ички бозорда харид қилинган ўсимлик мойини сотишлари мумкин бўлади, аммо кейинчалик сотиш учун уни импорт қила олмайдилар. Қонун ҳужжатларига тегишли ўзгартиришлар киритилгандан кейин якуний хулосага келиш мумкин бўлади.\nБундан ташқари, Вазирлар Маҳкамасининг 31.10.2001 йилдаги 433-сон қарорига биноан 2001 йил 1 ноябрдан бошлаб четдан келтириладиган ва республикада ишлаб чиқариладиган ун ва қанд-шакарни сотиш ҳам фақат юридик шахслар томонидан амалга оширилади. Бироқ, амалдаги Рўйхат ҳам, унинг янги таҳрири ҳам бу товарларни истиснолар жумласига киритмайди. Ҳужжатларни мазкур қисмида мувофиқ келтириш зарур.\nУчинчидан, қуйидагилар Рўйхатдан чиқариб ташланди (1.01.2019 йилдан ЯТТ амалга ошира олмайдилар):\nалюминий (пластик) профилдан эшик, дераза ва бошқа буюмлар тайёрлаш;\nавтотранспорт воситаларини ювиш, салонни тозалаш ва шунга ўхшаш бошқа хизматлар;\nпишлоқдан маҳсулотлар тайёрлаш ва сотиш;\nвитраж ишлари (шиша, смальта ва бошқа материаллардан тайёрланган витражлар).\n! Давлат хизматлари марказлари рўйхатдан чиқарилаётган фаолият турлари билан шуғулланаётган ЯТТга бошқа ташкилий-ҳуқуқий шаклларга қайта рўйхатдан ўтишларида (яъни юридик шахс ташкил этиш) кўмаклашади.\nЯна бир нечта фаолият турларига тузатишлар киритилди. Аниқлаштирилишича, ЯТТ миллий нон ва патир тайёрлаш ва сотишлари (ҳозир – нон-булка маҳсулотлари), аҳоли учун турар ва нотурар жойларни таъмирлаш бўйича хизматлар кўрсатишлари (ҳозир - қурилиш, таъмирлаш ва безаш бўйича алоҳида ишларни бажариш) мумкин, тикув ва трикотаж буюмларини, бош кийимларини ва тўқимачилик галантереясидан буюмларни тикиш эса - аҳолининг якка тартибдаги буюртмалари бўйича амалга оширилади.\nТўртинчидан, шунингдек рўйхат айрим йўналишлар билан тўлдирилди. Шу тариқа, ЯТТда:\nсалқин ичимликлар, айрон ва гўжа тайёрлаш ва қуйиб сотиш;\nдавлат-хусусий шерикчиликнинг оилавий нодавлат мактабгача таълим муассасаларини моддий-техник ва услубий жиҳатдаи таъминлаш шакли асосида ташкил этилган оилавий нодавлат мактабгача таълим муассасалари фаолияти билан шуғулланиш имконияти пайдо бўлади.\nИш стажини ва якка тартибдаги тадбиркорнинг суғурта бадаллари тўланишини ҳисобга олиш соддалаштирилди


Афғонистон шарқида қўпорувчилик амалга оширилди: қурбонлар бор\n14:06 / 02.07.2016\nАфғонистон шарқидаги Нангарҳар вилоятида ҳудкуш-террорчининг ўзини портлатиб юбориши камида 2 кишининг ҳаётига зомин бўлган, 17 нафар инсон жароҳатланган. Бу ҳақда, TOLO News телеканали маҳаллий ҳукумат вакилларига таянган ҳолда хабар қилмоқда.\nВилоят губернатори вакили Атоуллоҳ Хогианийнинг сўзларига кўра, теракт Жалолобод шаҳрида, маҳаллий фаоллардан бири Ҳаётуллоҳнинг уйи ёнида содир этилган. У, исёнчилар ва жангариларга қарши чиқиши билан танилган эди.\nҲаётуллоҳнинг ўзига зиён етмаган, аммо ҳалок бўлганлар тинч аҳоли вакиллари бўлишган.


Қандай қилиб асабийлашмаслик мумкин?\n06.01.2020 16:06 0 2660\nБўлар-бўлмасга асабийлашмаслик учун профилактика мақсадида нерв тизимини мустаҳкамлашга алоҳида эътибор бериш зарур.\n«Нерв тизимини ёқтирган машғулотлар ёрдамида ҳам мустаҳкамласа бўлади», — дейди россиялик шифокор-психотерапевт Борис Богомислов.\nУлар нафақат ёқимли иш билан банд бўлишга, балки кун давомида йиғилиб қолган зўриқиш ва салбий фикрлардан қутулишга ҳам кўмаклашади. Нерв зўриқишига қарши курашишда турли муолажалар қўл келади: ҳар кунги гимнастика (айниқса, эрталаб), контраст душ, сузиш.\nШунингдек, Жекобсон бўйича нерв-мушак релаксация усули бор. У жуда оддий бўлиб, хоҳлаган одам бажариши мумкин. Машқ турган ёки ўтирган ҳолда бажарилади. Вазифа – бутун танадаги мушакларни максимал даражада зўриқтириш. Юз, бўйин, елка, қўл, тос, оёқ – буларнинг ҳаммаси кучли зўриқтирилиши зарур. Масалан, юз мушакларини пешанани буриштириш ва тишланиш орқали зўриқтирса бўлади. Кейин ҳар нафас чиқарганда одам ўзини бўш қўйиши лозим. Буни бир неча марта такрорлаш даркор. Натижага эришиш учун мунтазам бажариб туришга тўғри келади. Бу нервларни мустаҳкамлаб, бўлар-бўлмасга асабийлашишдан асрайди.


БИЛДИРИШНОМА | Jizzax politexnika instituti\n“Радиоэлектрон қурилмалар ва тизимлар”, “Электроника ва асбобсозлик” бакалавриат таълим йўналиши махсус фанларнинг ўқув лаборатория ташкил этиш учун жихозларга куйилган\n“Электроника ва асбобсозлик” бакалавриат таълим йўналиши\nФан номи Амалий ва лаборатория укув дарсларнинг соат миқдори Лаборатория ишларнинг номлари ва техник характеристикалар\nЭлектрон-техник материаллар ва элеменлар\n1.Металл ва қотишмаларнинг микроскопик таҳлили. 2.Кристалл ва аморф материалларнинг қотиш (эриш) эгри чизиғини ўрганиш. 3.Қаттиқ ўтказгич материалларнинг электр хоссаларини тадқиқ этиш. 4.Қаттиқ жисмларда ёруғликнинг ютилиш коэффициентини аниқлаш. 5.Суюқликларда ёруғликнинг ютилиш коэффициентини аниқлаш. 6.Ярим ўтказгичли материалларнинг солиштирма қаршилигини тадқиқ этиш. 7.Кремнийда дислокациялар тузилишини ўрганиш. 8.Ярим ўтказгичларда асосий ток ташувчиларнинг концентрациясини аниқлаш. 9.Ярим ўтказгичларда таъқиқланган зона кенглигини аниқлаш Прецизион доимий ток ток манбаи 24В, 10А, USB Микроскоп 10MP камераси билан, доимий ток мости\nЭлектрон асбоблар ва интеграл схемалар\n1.Тўғриловчи диоднинг ВАТини ўрганиш; 2.Диод ВАТга ҳароратнинг таъсирини ўрганиш; 3.Ярим ўтказгичли стабилитронни ВАТни ўрганиш; 4.Импульс диодининг тавсифларини ўрганиш; 5.Шоттки диоднинг ВАТни ўрганиш; 6.Умумий база схемаси бўйича уланган биполяр транзистор тавсифини ўрганиш; 7.Умумий эмиттер схемаси бўйича уланган биполяр транзистор тавсифини ўрганиш; 8.Майдонли транзисторнинг ишлаш принципи ва таснифини ўрганиш; 9.Тиристор ва симисторларни ўрганиш. Ярим утказгич элементларни компьютерли текшириш комплекс стенди\nЭлектроникада компьютер моделлаш\n1.Mathcad дастури интерфейси хусусиятлари 2.Mathcad дастурида жараёнлар моделларини ўрганиш 3.Mathcad дастурида диффузия, ионли легирлаш, ионли емириш ҳодисасини моделлаштириш 4.ElectronicsWorkbenche дастурида кучайтиргич схемаларини йиғиш ва ўрганиш 5.Мультисим дастурида кучайтиргич схемаларини йиғиш ва ўрганиш 6.MicroCapдастурида кучайтиргич схемаларини йиғиш ва ўрганиш 7.Proteusдастурида кучайтиргич схемаларини йиғиш ва ўрганиш 8.LabVIEW дастурида виртуал асбоблар ясаш 9.SPlan дастурида электрон чизмалар яратиш 10.Nanotube дастурада турли нанотизимлар ясаш Лицензион дастурий таъминот, 8Gb 8 ядроли компьютер\n1.Биполяр транзистор асосидаги бир каскадли кучайтиргичининг характеристикаларини текшириш. 2.Майдонли транзистор асосидаги бир каскадли (УИ) кучайтиргичининг характеристикаларини текшириш. 3.Операцион кучайтиргич асосида йиғилган инвертирламайдиган кучайтиргич схемасини ўрганиш. 4.Операцион кучайтиргич асосида йиғилган инвертирлайдиган кучайтиргич схемасини ўрганиш. 5.Транзисторли калит схемаларини ўрганиш. 6.Коллектор–база боғланишли ўз-ўзидан тебранувчи мультивибратор схемасини ўрганиш. 7.Операцион кучайтиргич асосидаги компаратор ва интегратор схемаларини ўрганиш. 8.Операцион кучайтиргич асосидаги Шмитт триггерини ўрганиш. 9.Операцион кучайтиргич асосидаги мультивибратор схемаларини ўрганиш. 10.Содда мантиқий элементларни ўрганиш. 11.ВА-ЙЎҚ базис асосида содда мантиқ элементларини ўрганиш. 12.Комбинацион мантиқ схемаларини ўрганиш. 13.Микросхемалар асосидаги RS–триггерларни текшириш. 14.Микросхемалар асосидаги Т –триггер схемаларини текшириш. 15.Микросхемалар асосидаги JK –триггер схемаларини текшириш. Микросхемаларни компьютерли текшириш комплекс стенди, 100Ггц осциллограф, мантикий элементлар комплекти\nARDUINO плата асосида физик параметрларни датчикларни(товуш, инфра, босим, харорат ва х.к) ишга тушириш, ишлатиш ва дастурлаш лаборатория ишлари. Асссемблер тилида дастурлаш ARDUINO, RASPBERRY платлар, хар хил датчиклар , Лицензион дастурий таъминот, 200 Ггц осциллограф, 4Gb компьютер\nКучли электрон курилмалар\n1.Бир фазала иккита ярим даврли бошқарилувчи тўғрилагични тадқиқ қилиш. 2.Уч фазали икки ярим даврли бошқарилувчи тўғрилагични тадқиқ қилиш. 3.Стабилизатор ишлашини тадқиқ этиш. 4.Пасайтирувчи ўзгармас кучланиш ростлагичини тадқиқ қилиш. 5.Кўтарувчи ўзгармас кучланиш ростлагичини тадқиқ қилиш. 6.Инвертирловчи ўзгармас кучланиш ростлагичини тадқиқ қилиш. 7.Тескари юришли кучланиш ўзгартиргични тадқиқ қилиш. 8.Тўғри юришли кучланиш ўзгартиргични тадқиқ қилиш. 9.Симметрик бошқариладиган кўприксимон кенглик-импульс ўзгарт-кични тадқиқ қилиш. 10.Носимметрик бошқариладиган кўприксимон кенглик-импульс ўз-гарткични тадқиқ қилиш. 11.Тармоқ етакловчи уч фазали инверторни тадқиқ қилиш. 12.Симметрик бошқариладиган бир фазали (кўприкли) инверторни тадқиқ қилиш. 13.Носимметрик бошқариладиган бир фазали (кўприкли) инверторни тадқиқ қилиш. 14.Симметрик бошқариладиган уч фазали (кўприкли) инверторни тадқиқ қилиш. 15.Уч фазали (кўприкли) инверторни тадқиқ қилиш. 16. Уч сатҳли инверторни тадқиқ қилиш. 17.Резонансли инверторларни тадқиқ этиш. Туғирлагич ва Инвертордаги электрон ярим утказгич элементлари, платалар, Прецизион доимий ток ток манбаи 24В, 10А,\nМукобил энергия манбалари\n1.Фотогальваник батареянинг вольт-ампер характеристикасини хисоблаш 2.Қуёш батареяларини кетма-кет ва параллел улаш 3.Вакуум қувурчали қуёш коллекторининг тузилиши ва ишлаш принципини ўрганиш 4.Рақамли RS 180-7133 люксметрнинг тузилиши ва ишлаш принципини ўрганиш 5.Масофавий DT-8862 ва DT-8863 инфрақизил термометр (пирометр)нинг тузилиши ва ишлаш принципини ўрганиш 6.Қуёш коллекторида қиздирилаётган сувнинг кўрсаткичларини ўлчаш ва коллекторнинг нурланганлигини аниқлаш. 7.Шамол генератори урганиш Барча мукобил энергия манбалари ва курилмалар, улчаш асбоблари, дастурий таъминот, хар хил ярим утказгич элементлари\nЯрим утказгич физикаси ва асбоблар\n1.Ташқи электр майдон таъсирида кристалда электронларнинг ҳаракати. 2. Хол эффекти урганиш 3. Экситонли ютилиш. Эркин заряд ташувчиларнинг ютилиши урганиш 4. Ички ва ташқи фотоэффект 5. Фотоўтказувчанлик. 6. p-n ўтишда фотоэффект. Шоттки тўсиғида фотоэффект 7. МОП-ИСлар тайёрлаш технологияси урганиш. 8.КНС структураларда МОП-ИСлар тайёрлаш технологияси. Урганиш Махсуслаштирилган электрон улчов стенди, ярим утказгич платалар намуналари\nНанотехнологига кириш, микро-, наноэлектроника\n1. Наноўлчамли структураларни тадқиқ қилиш методлари. 2. Инфрақизил микроскоп МИК-5 ни ўрганиш ва унда кремий кристаллари маълум шароитда пайдо бўладиган нанокластерларни ўрганиш. 3.Нанокластерли материалларнинг ҳароратга сезгирлигини ўрганиш. 4. Магнит наноструктураларни кремнийнинг магнит хоссаларига таъсирини ўрганиш. 5.Наноструктурали янги типдаги фотоэлементлар урганиш 6. Наноўлчамли структурага эга бўлган кремнийнинг оптик ва фотоэлектрик хусусиятлари. 7.Нанокластерли Si материалинининг спектрал тавсифини ўрганиш. 8.Нанокластерли материалларда заряд ташувчиларнинг яшаш вақтини аниқлаш. Микропроцессорни текшириш стенди, USB микроскоп\n“Радиоэлектрон қурилмалар ва тизимлар”\nФан номи Амалий ва лаборатория укув дарсларнинг миқдори Лаборатория ишларнинг номлари ва техник характеристикалар\n1. Мультиметр ёрдамида электрик катталикларни ўлчаш. 2. Омметр тузилишини ўрганиш ва қаршиликларни ўлчаш. 3. Мультиметр ишлашини ўрганиш . 4. Осциллограф ёрдамида сигналларни текшириш . 5. Пассив радиоэлементлар параметрларини аниқлаш . 6. Актив радиоэлементлар параметрларини аниқлаш . 7. Мультисим дастурида ярим ўтказгичли диодларни ўрганиш. 8.Мультисим дастурида биполяр транзисторнинг вольт-ампер характеристикасини ўрганиш. 9.Мультисим дастурида стабилитронларни ўрганиш. Ярим утказгич элементлари комплекти, улчаш схемалар, электрон улчов асбоблари\nРадиоматериаллар ва радиокомпонентлар\n1. Ўткказгичларнинг хоссаларини аниқлаш. 2. Ўтказгич қаршилигининг хароратга боғлиқлигини текшириш. 3. Қаттиқ диэлектрик солиштирма қаршилигини аниқлаш. 4. Ярим ўтказгич материалларда солиштирма қаршиликни хароратга боғлиқ ўзгаришини аниқлаш. 5. Варисторнинг вольт-ампер характеристикасини текшириш. 6. Конденсаторларнинг дестабилловчи факторларини сиғим хажмига таъсирини тадқиқ қилиш. 7. Резисторларнинг электрик ва конструктив параметрларини тадқиқ қилиш. 8. Ўзгарувчан сиғимли конденсаторларнинг сиғим секцияси блокининг кесишишини тадқиқ қилиш. 9. Терморезисторларнинг характеристикаларини тадқиқ қилиш\nЭлектроника и функционал электроника\n1. Изучения ВАХ выпрямительного диода. 2. Изучения влияния температуры на ВАХ. 3. Изучения характеристики варикапа. 4. Изучения импульсного диода. 5. Изучения туннельного диода. 6. Изучения стабилитрона. 7.Изучения статистических характеристик двухполярного транзистора. 8. Транзистор параметрига IЭ ва UК таъсирини ўрганиш. 9.Транзисторларнинг частотавий хусусиятларини ўрганиш.\nЭлектродинамика ва радиотулкин таркалиши\n1. Ҳар хил солиштирма ўтказувчанликка эга бўлган икки мухит чегарасида ток чизиғининг синишини текшириш. 2. Цилиндрик ғалтак магнит майдонини текшириш. 3.Думалоқ ғалтаклар ўзаро индуктивлигини тадқиқ қилиш. 4.Электр машина магнит майдонини ўтказгич тахтадаги ток майдони орқали моделлаштириш. 5. Кабелнинг электростатик индукция коэффициентларини, потенциал коэффициентларини ва хусусий сиғимини аниқлаш. 6. Электр ва магнит диполларни нурланишини тадқиқ этиш. 7.Электромагнит тўлқинларни қутубланишини тадқиқ этиш. Электромагнит тўлқинларни анизатроп мухитда тарқалишини тадқиқ этиш. 8.Электромагнит тўлқинларини дифракциясини тадқиқ этиш.\nЭлектр таъминот курилмалари\n1. Битта ярим даврли туғирлагични ўрганиш 2. Икки ярим даврли туғирлагични ўрганиш 3. Икки ярим даврли кўприксимон уланган туғирлагични ўрганиш 4. Кучланишни Икки баровар оширувчи симметрик туғирлагични ўрганиш 5. Кучланишни Икки баровар оширувчи симметрик туғирлагични ўрганиш 6. Паметрик стабилизаторни урганиш 7. Компенсацион кучланиш стабилизаторни ўрганиш\nКучайтиргичлар ва импульс курилмалари\n1.Транзисторнинг умумий эмиттер уланиш схемасини ўрганиш. 2.Транзисторнинг умумий база уланиш схемасини ўрганиш. 3.Транзисторни умумий коллектор схемасини ўрганиш. 4.Кучайтиргични умумий эммитер уланиш схемасини ўрганиш. 5.Кучайтиргични умумий коллектор уланиш схемасини ўрганиш. 6.Кучайтиргичини ўрганиш. Инверсли кучайтиргични ўрганиш. 7.Синусоидал тебранишли LC генераторни ўрганиш. 8.Транзисторни калит холатида ишлатиш.\nРадиотехник занжирлар ва сигналлар\n1. Даврий ва даврий бўлмаган сигналларни тадқиқ қилиш 2.Видеоимпулслар кетма-кетлигини тадқиқ қилиш 3.Тўғрибурчакли видеоимпулслар кетма-кетлигини синтезлаш 4.Амплитуда бўйича модуляцияланган сигналлар спектрини тадқиқ қилиш 5.Частота бўйича модуляцияланган сигналлар спектрини тадқиқ қилиш 6.Чизиқли стационар занжирлардан (RC ва LR) сигналлар ўтишини тадқиқ қилиш 7.Чизиқли стационар занжирлардан (RL ва СR) сигналлар ўтишини тадқиқ қилиш 8.Чизиқли частота танловчи тизимлардан радиосигналлар ўтишини тадқиқ қилиш. 9.Кетма-кет RLC-контур Чизиқли частота танловчи тизимлардан радиосигналлар ўтишини тадқиқ қилиш. Параллел RLC-контур\n1.Мантиқий элементларни тадқиқ қилиш. 2.Сумматорларни тадқиқ қилиш. 3.Дешифраторларни тадқиқ қилиш. 4.Мультиплекссор ва демультиплекссорларни тадқиқ қилиш. 5.Триггерларни тадқиқ қилиш. 6.Регистрларни тадқиқ қилиш. 7.Ҳисоблагичларни тадқиқ қилиш. 8.Аналогли-рақамли ва рақамли-аналогли ўзгартиргични тадқиқ қилиш 9.Бир кристалли микропроцессорлар ишлаш принципини тадкик этиш. 10.КР580вм80 микропроцессорининг эмуляторида оддий дастурларни киритиш ва бажариш. 11.Матнли хабарларни эмулятор мониторида ёритиш жараёнини тадкик этиш. 12.График тасвирларни эмулятор мониторида ёритиш жараёнини тадкик этиш. 13.Микропроцессорли қурилмаларни тадқиқ қилиш.\nМикротулкин ва антенна курилмалари\n1.Логопериодик антенналарни тадкиқ килиш 2. Параболик антенналарни тадкиқ килиш 3. Рупорли антенналарни тадкиқ килиш 4. Стерженли диэлектрик антенналарни тадкиқ килиш 5.Туғрибурчакли ва коаксиал тўлкин утказгичларнинг иш режимини ўрганиш. 6. Тўлкин зтказгичли йўналтирилган тармоғлагични тадкик этиш.\nРадиоэлектрон курилмалари конструкциялаш ва лойихалаш\n1. Принципиал электро схемаларни шакллантириш. 2. РЭА блокларни жойлаштиришни хисоблаш 3. Электромагнит экранлашни хисоблаш 4.Иссклик таркатгичларни хисоблаш. 5. Уланиш монтаж схемаларни яратиш. 6. RadCAD дастур ердамида лойихалаш ва схемада элементларни жойлаштириш\nАвтоматик бошқарув қурилмалари (радиоавтоматика)\n1. Автоматик бошқариш системаларининг динамик ва статик тенгламаларини тузиш. 2. Типик динамик звеноларининг вақт ва частотавий характеристикаларини аниқлаш. 3.Радиоавтоматика системаларининг сифатини баҳолаш. 4.Чизиқли автоматик бошқариш системаларини синтез қилиш. 5. Ночизиқли системалар характеристикасини аниқлаш. 6.Турғунликнинг частотавий мезонлари асосида системанинг турғунлиги тахлил қилиш.\n1.Доимий ток ва кучланишни ўлчаш. 2.Доимий ток электрон вольтметрини ўрганиш. 3.Ўзгарувчан ток ва кучланишни ўлчаш. 4.Қаршилик миқдорини вольт – амперметр ва кўприк усули билан ўлчаш. 5.Ярим ўтказгичли диодларни вольт – ампер характеристикасини текшириш ва параметрларини ўлчаш. 6.Электрон осциллограф ёрдамида узлуксиз ва импульс сигналларни текшириш ва уни параметрларини ўлчаш. 7.Сиғим ва индуктивликни вольтметр – амперметр усули билан ўлчаш. 8.Универсал кўприк асбобини ўрганиш ва уни ёрдамида сиғим ва индуктивликни ўлчаш.\nТелевидение ва видеотехника\n1.Телевизион эшиттириш сигналининг асосий параметрларини ва унинг ташкил этувчиларини тадкик этиш. 2.Кадр ёиш модулини тадкик этиш. 3. Сатр ёиш модулини тадкик этиш. 4. Телевизион кабул килғич синхронизацияни тадкик этиш. 5. PAL тизимида рангли сигналларни кодлаш-декодлаш принципларини тадкик этиш. 6. SECAM тизимида рангли сигналларни кодлаш-декодлаш принципларини тадкик этиш. 7. Телевизион сигнални ночизиқли бузилишларни тадкик этиш. 8. Рақамли телевизион сигналларни шакллантириш ва уни тадкик этиш.\n1. Амплитудали модуляцияни тадкик этиш. 2. Амлитудали модуляцияда ён ташкил этувчиларни тахлил этиш. 3. Спектр анализатор ёрдамида радиосигнал спектрни тахлил этиш. 4. Волноводларни характеристикаларини урганиш. 5. Пассив режекторли фильтрни урганиш.\nОптик алоқани физик асослари\n1.Оптик толали алоқа тизимларида ишлатиладиган световодлар текшириш. 2.Оптик толали алоқа тизимларининг узатувчи модуллари урганиш. 3. Оптик толали алоқа тизимларининг қабул қилувчи модуллари урганиш. 4. Ярим ўтказгичли фотодиоднинг характеристикаларини ўрганиш. 5. Оптик квант генераторлари ўнганиш. 6. Инфрақизил асбоблари тузилиши ва характеристикалари улчаш. 7. Инфрақизил нурланиш спектри фильтрлари характеристикалари ўрганиш. 8. Интерференция ва қутбланиш фильтрларини ўрганиш.\nРадиолокация ва радионавигация асослари\n1. Комплект Swift Navigation "Piksi Multi Evaluation Kit (2,4 GHz) " асосида аудитория ичида навигация урнатиш. 2. Сигнал берувчи ва кабул килувчи мосламаларни урганиш ва спектроанализатор ва осциллограф оркали текшириш.\n“Радиоэлектрон қўрилмалар ва тизимлар”, “Электроника ва асбобсозлик” бакалавриат таълим йўналишига махсуслаштирилган касбий йўналтириш марказини ташкил этиш буйича тренинглар утказиш\n1. Психологик тестларни шакллантириш ва уларни тадбиқ хамда натижаларни тахлил этиш бўйича трениглар .\n2. Аник фанлар бўйича демонстратив лаборатория ишларни ташкил этиш ва уларни тадбиқ хамда натижаларни тахлил этиш бўйича тренинглар .\n3. Касбий йўналтириш бўйича қарорларни қабул килиш ва тизимли тахлилини тадбиқ этиш бўйича тренинглар.\n4. Замонавий электроника жихозларни махсус фанларнинг укитилишида кулланиши бўйича ўқув тренинги.\n5. Усмирлар психологияси ва конфликт холатларни бартараф этиш бўйича тренинглар.\n6. Масофавий тестни ва уни веб сайт орқали ташкил хамда тахлил этиш бўйича тренинглар.\nҚушма лаборатория ва махсуслаштирилган касбий йўналтириш марказига компьютер техникасини таъминлаш\nКомпьютер моноблок - DDR4 8GB/HDD 1000GB/DVD/FHD 23,8"/key + mouse) – 4 комп.\nНоутбук 4GB RAM 1000GB HDD 15.6 HD DVD-RW 2GB VGA- комп.\nПроектор – 1 комп.\nподключение по VGA (DSub), HDMI, Wi-Fi\nПодлючение VGA, HDMI, композитный, компонентный, аудио RCA, USB (тип A), USB (тип B).\nЭкран 180х180 – 1шт.\nКафедра мудири: С.А.Саттаров


Президент сайловлари: муддатидан олдин овоз беришга старт берилди – видео - 14.10.2021, Sputnik Ўзбекистон\nБугун Ўзбекистонда навбатдаги президент сайловида муддатидан олдин овоз бериш бошланди. 14.10.2021, Sputnik Ўзбекистон\nБугун Ўзбекистонда навбатдаги президент сайловида муддатидан олдин овоз бериш бошланди.Sputnik Ўзбекистон мухбирлари Тошкентдаги бир нечта сайлов участкаларига келишди.Улардан бири Миробод туманидаги 111-сонли сайлов участкаси. У Ломоносов номидаги МДУ филиали биносида жойлашган. Бу ерда Мовароуннаҳр ва Минг ўрик маҳаллаларининг 2 144 аҳолиси овоз бериши мумкин.Муддатидан олдин овоз берувчилар ўз сайлов участкаларига 14-20 октябргача келишлари, ўша куни муддатидан овоз бериш сабабини тушунтириб ариза ёзишлари мумкин.\nмултимедиа, ўзбекистонда президент сайлови\nБугун Ўзбекистонда навбатдаги президент сайловида муддатидан олдин овоз бериш бошланди.\nSputnik Ўзбекистон мухбирлари Тошкентдаги бир нечта сайлов участкаларига келишди.\nМуддатидан олдин овоз берувчилар ўз сайлов участкаларига 14-20 октябргача келишлари, ўша куни муддатидан овоз бериш сабабини тушунтириб ариза ёзишлари мумкин.


ИНСОН ҲУҚУҚИ — ОЛИЙ ҚАДРИЯТ - Ўзбекистон овози газетаси\nИНСОН ҲУҚУҚИ — ОЛИЙ ҚАДРИЯТ\nТарихда шундай саналар бўладики, улар ўз моҳиятига кўра, мамлакат келажаги, халқнинг эртанги кунини белгилайди. Ана шундай тарихий саналардан бири 1992 йил 8 декабрь — Ўзбекистон Республикасининг Конституцияси қабул қилинган кундир.\nБиз Конституция ҳақида сўзлаганда доимо уни Асосий, қонун, Бош ҳуқуқий ҳужжат сифатида тилга оламиз. Шунингдек, уни эркинлигимиз ҳамда манфаатларимизни ифода этган бахтимиз қомуси, деб эътироф этамиз. Давлат ва жамият ҳаётининг турли соҳаларини тартибга солиш бўйича қабул қилинаётган барча қонунлар, аввало, Конституцияга асосланади.\nБош Қомусимизнинг 24-моддасида «Яшаш ҳуқуқи ҳар бир инсоннинг узвий ҳуқуқидир», деб белгилаб қўйилган. Дарҳақиқат, инсоннинг яшаш ҳуқуқини таъминламасдан унинг бошқа ҳуқуқлари тўғрисида сўз юритиш мумкин эмас.\nЖиноий жазоларни янада либераллаштириш мақсадида 2005 йил 1 августда Ўзбекистон Республикаси Президентининг «Ўзбекистон Республикасида ўлим жазосини бекор қилиш тўғрисида»ги Фармони эълон қилинди. Мазкур Фармонга мувофиқ, 2007 йил 11 июлда «Ўлим жазоси бекор қилиниши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Қонун ҳам қабул қилинди. Мазкур ҳуқуқий ҳужжатларнинг асосий мазмуни биринчи навбатда инсон ҳуқуқларини ҳимоя қилишга, одил судлов сифатини оширишга, озодликдан маҳрум этиш жойларида жазони ўташ шароитларини яхшилашга, ярашув институтини жорий этишга йўналтирилгани билан аҳамиятлидир.\nФармонга асосан 2008 йил 1 январдан бошлаб мамлакатимизда ўлим жазоси бекор қилиниб, у узоқ муддатга ёки умрбод озодликдан маҳрум қилиш жазоси билан алмаштирилди. Президентимиз таъкидлаганидек, Ўзбекистонда ўлим жазосини қўллашга доир жиноят қонунчилиги сиёсати бутун жаҳонда кечаётган жараёнларга тўла мос бўлиб, Ўзбекистон Конституцияси моҳиятидан келиб чиқадиган инсонпарварлик тамойилини ўзида тўла акс эттиради. Бинобарин инсонга, унинг Парвардигор ато этган ҳаётига ҳамиша буюк неъмат сифатида муносабатда бўлиб келган халқимизнинг маънавий қадриятлари ҳам шуни тақозо этади.\nЎлим жазосининг бекор қилиниши, умрбод озодликдан маҳрум қилиш жазосининг 18 ёшга тўлмаганлар, аёллар ва 60 ёшдан ошган эркакларга қўлланилмаслиги ҳам инсонпарварлик ғоясининг амалдаги исботидир. Мамлакатимизда ўлим жазосининг бекор қилиниши жаҳон ҳамжамияти, хорижий мутахассислар томонидан юксак баҳоланди. Умрбод озодликдан маҳрум қилиш жазоси Германия ва Польша давлатларида 5 та, Бельгия ва Россияда 6 та, Данияда 9 та, Швецияда 13 та, Францияда 18 та, Голландияда эса 19 та жиноят таркибига нисбатан қўлланилади. Мамлакатимизда ушбу жазо фақатгина 2 та, яъни қасддан одам ўлдириш ва терроризм жиноятларига нисбатан қўлланилади.\nБу эса мамлакатимизда ислоҳотлар узоқни кўзлаб, инсон манфаатини ўйлаб, чуқур мулоҳаза асосида ҳамда замон билан ҳамнафас руҳда амалга оширилаётганидан далолатдир.\nТаъкидлаш лозимки, мамлакатимизда инсонпарвар давлат, адолатли фуқаролик жамияти барпо этиш мақсадида барча соҳалар, хусусан, қонунчилик ва суд-ҳуқуқ тизимида амалга оширилаётган ислоҳотлар инсон ҳуқуқлари ва эркинликларини таъминлашнинг кафолати сифатида намоён бўлмоқда. Чунки, ҳуқуқий демократик давлатда ҳар қандай масала қонун асосида адолатли йўл билан ҳал этилади. Инсонпарварлик тамойилига асосланган Конституциямиз эса бундан кейин ҳам эзгу қадриятларимиз ўз ифодасини топаётган қонунчилигимизни ривожлантиришга мустаҳкам ҳуқуқий асос бўлиб хизмат қилаверади.